Dušan Vujović: Sa MMF-om dogovoren razgovor o prostoru za povećanje plata i penzija, za više od milion ljudi to će biti apsolutno povećanje | Hronika\nALjBIN KURTI: STRATEŠKI CILj KOSOVA JE ČLANSTVO U NATO I EU, A NAJVEĆI IZAZOV IZAZOV POTPUNO INTEGRISANjE SEVERA KOSOVA\nVIJESTI: AMBASADORI ZEMALjA EU IZRAZILI ZABRINUTOST DA BI POTPISIVANjE TEMELjNOG UGOVORA IZMEĐU VLADE CRNE GORE I SPC MOGLO DA IZAZOVE POLITIČKU NESTABILNOST I DOVEDE ČAK I DO PADA VLADE\nPočetna strana > Hronika > Dušan Vujović: Sa MMF-om dogovoren razgovor o prostoru za povećanje plata i penzija, za više od milion ljudi to će biti apsolutno povećanje\nDušan Vujović: Sa MMF-om dogovoren razgovor o prostoru za povećanje plata i penzija, za više od milion ljudi to će biti apsolutno povećanje\npetak, 21. avgust 2015.\nVlada Srbije i predstavnici Međunarodnog monetarnog fonda (MMF) dogovorili su danas razgovar o prostoru za povećanje plata i penzija, izjavio je ministar finansija Dušan Vujović istakavši da je početni sastanak bio veoma dobar i konstruktivan.\n"Plan je da se to očekuje krajem ove godine i da će biti potvrđeno na sledećoj reviziji aranžmana, koja će biti za treći kvartal, znači negde u oktobru. Oni kažu da se sa nama slažu i razumeju političke, socijalne i ekonomske aspekte", rekao je Vujović novimarima nakon sastanka sa misijom MMF u NBS.\nOn je kazao da oni, ipak, upozoravaju da to ne bi smelo da bude rušenje programa, ali shvataju i podržavaju ideju da kupovanje poverenja građana, penzionera, jeste vrlo važno za nastavak i uspeh reformi.\n"U jednom delu za više od jedan milion ili 1,1 milion ljudi, to će biti apsolutno povećanje, pošto njihove plate i penzije nisu smanjene. U manjem delu još više od 100.000 ljudi u javnom sektoru će imati veću platu nego pre početka ovih reformi", rekao je Vujović novinarima nakon sastanka sa misijom MMF u NBS.\nVujović je dodao da će u jednom manjem delu to povećanje biti delimična kompenzacija za smanjenje primanja koje je bilo neophodno na početku reformi.\nOn kaže da je prerano govoriti o detaljima kada je reč o povećanju plata i penzija i da se sada sa MMF-om razgovara o fiskalnom prostoru.\n"Mi planiramo da to povećanje bude apsolutno u odnosu na nivo pre početka reformi za oko 1,1 ili 1,2 miliona ljudi, što penzionara, što ljudi u javnom sektoru, ali, detalje ne možemo da saopštimo dok ih ne dogovorimo i ne preciziramo to sa MMF-om i na Vladi. Detalje će te znati na kraju ove misije".\nMisija MMF-a je, kaže, naglasila da Srbija u svakom pogledu prebacuje postavljene makroekeonomske i makromonterane ciljeve.\n"Imali smo vrlo dobar, konstruktivan i sadržajan razgovor o svim elementima, ja sam zapisao nekih 17 tačaka koje će biti predmet razgovora ove i naredne nedelje", rekao je Vujović.\nOčekuje se, kazao je, da se zaključni sastanci sa Misijom MMF-a očekuju 31. avgusta i 1. septembra, kada će biti održana konferencija za novinare.\n"MMF traži da se dodatno ubrzaju reforme"\nMisija MMF-a traži od vlade da ubrza sprovođenje strukturnih reformi, što je srpska strana i obećala, kazao je Vujović.\nNa pitanje novinara da li nam MMF nešto zamera, Vujović je rekao da nam jedino zameraju sporost i da su očekivali da će biti manji "taj stepen otpora i sporosti u sprovođenju strukturnih reformi, kako zbog administrativnih teškoća tako i zbog otpora pojedinih interesnih grupa, u svim delovima".\n"Gde god treba nešto da se menja, postoje otpori organizovani ili postoje administativne kočnice koje su ugrađene i ako niko ne pomaže sve stane", dodao je ministar.\nPrema rečima Vujovića, opravdanje je bilo samo da smo tražili dopunsko vreme i dali obećanje da ćemo ubrzati sve te procese, kao i da ćemo preduzeća u restrukturiranju dovesti do cilja, a to znači da će biti zatvorena ili uspešno prilagođena tržišnim uslovima.\nVujović je dodao to što smo dobili dopunsko vreme neće biti prekid svih aktivnosti, već da ćemo to raditi što pre.\n"To što smo dobili godinu dana ne znači da sada čekamo 10 meseci pa da ponovo kampanjski krenemo tek sledeće godine", dodao je ministar finansija.\nNa pitanje zašto još Koridori nisu spojeni Putevima Srbije, Vujović je kazao da je neko u prethodnom periodu insistirao da se to razdvoji, dok se sada insistira da ta preduzeća budu spojena.\n"I jedno i drugo rešenje je dobro ako daje rezultate, trenutno mi se čini da postoji jako mnogo otpora i mi ćemo tražiti rešenje koje je efikasno, a da li će to biti baš onako kako je neko zamislio, to ćemo rešiti u hodu. Jako je važno da ta dva preduzeća daju očekivane reazultate", rekao je Vujović.\nOn je istakao da je po njemu mnogo "opasnije to što se sporo rezlizuju projekti i što imamo 13 milijardi dinara kašnjenja u realizaciji projekata, nego koja je organizaicona forma Puteva i Koridora i drugih preduzeća".\nPrema njegovim rečima, sastanku sa MMF-om je konstatovano da je to rezultat slabijeg planiranja i administrativnih kočnica koje postoje od ranije.\n"Planirani rashodi su bili 123 milijarde dinara na investicije u konsolidovanoj državi - centralnog budžeta, lokala, Koridora itd. Očekuje da će biti 110 miliajrdi na nivou godine, što je otprilike 10 odsto manje odnosno kašnjenje od mesec, dva najviše", objasnio je Vujović.\nKao primer je naveo da je u EPS-u ranije bilo sukoba interesa i hiljadu razloga iza kojih se krila namera velikog broja direktora u tom preduzeću da sačuvaju svoje privilegije i pozicije.\n"Projekcija BDP-a biće revidirana sa minus na plus 0,5 odsto"\nMinistar finansija Dušan Vujović je izjavio nakon današnjeg sastanka sa Misijom MMF-a da će projekcija bruto domćeg proizvoda Srbije biti revidirana sa minus 0,5 odsto, kada je počeo aranžman iz predostrožnosti, na plus 0,5 odsto do kraja godine.\n"Konstatovao sam da postoji još veći prostor za unapređenje, ali ćemo ostati konzervativni u tom pogledu, jer je bolje da imamo konzervetivni okvir", rekao je Vujović novinarima.\nOn je naveo da će, prema njegovim procenama, deficit biti revidiran naniže, sa 232 miliijarde dinara, koliko je bilo zamišljeno na početku godine, na oko 160 milijardi.\nPrema njegovim rečima, tih 70 milijardi je pre svega na strani prihoda, a manjim delom na smanjenju kapitalnih rashoda.\nKako kaže, od 70 milijardi pet šestina je na strani prihoda, a jedna na strani rashoda.\n"Fokus će biti kako da se ubrzaju strukturne reforme i tu smo kod preduzeća u restrukturiranju morali (od MMF-a) da tražimo dopunsko vreme od godinu dana da se reše pitanja nekih preduzeća zbog toga što proces privatizacije i rešavanje njihovog statusa ide sporije nego što se očekivalo zbog pravnih i administrativnih ograničenja, ali i zbog otpora u preduzećima", naveo je Vujović.\nApelovano je da ubrzamo i proces restrukturiranja javnih preduzeća, pre svega u oblasti elektroenergije, gasa i infrastrukture, dodao je ministar.\nOn je kazao da dobri rezultati otvaraju prostor da se rešavaju mnogi problemi iz prošlosti.\n"Zbog tako dobrih rezultata dogovaraćemo izmenjeni bazni scenario i imaćemo priliku da preispitamo sve mere, neke da relaksiramo, a negde da pojačamo očekivane rezultate", dodao je Vujović.\n"Onlajn fiskalne kase za povećanje naplate PDV-a za 20 odsto"\nMinistar finansija Dušan Vujović najavio je danas da će država uvesti mere, među kojima je i uvođenje onlajn fiskalnih kasa, koje će povećati naplatu PDV-a između 15 i 20 odsto.\n- Naplatu PDV-a realno je podići između 15 i 20 odsto i sa sadašnjih 400 milijardi dinara možemo da podignemo na 420 ili 440 milijardi najmanje - rekao je Vujović novinarima.\n- Inspekcija pokazuje da tri, četiri ili pet firmi od 10 ne plaćaju i ne daju fiskalne račune, a primer zemalja iz okruženja je pokazao da uvođenje fiskalnih kasa povećava stepen discipline i plaćanja - dodao je Vujović.\nOn kaže da se ljudi jednostavno plaše da izdaju profakture umesto pravih fiskalnih računa.\n- Prema tome, sigurno ćemo podržati i što pre uvesti onlajn fiskalne kase - dodao je ministar finansija dodajući da će jedna od mera biti i uvođenje registra svih faktura, tako da će onlajn moći da se proveri da su fakture stvarno plaćene i da li su ispunjeni uslovi za povaćaj PDV-a.\nPočeli razgovori Srbije sa MMF-om, teme plate i penzije, Železnica, EPS i Srbijagas\nPlenarnim sastankom, održanim danas u Narodnoj banci Srbije, počeli su zvanični razgovori predstavnika Republike Srbije i misije Međunarodnog monetarnog fonda (MMF).\nUz guvernera Narodne banke Srbije Jorgovanku Tabaković, koja predstavlja Republiku Srbiju u Međunarodnom monetarnom fondu, u razgovorima su učestvovali ministar finansija Dušan Vujović i ministar privrede Željko Sertić, sa saradnicima, saopšteno je iz NBS.\nMisija MMF koju predvodi DŽejms Rouf , novi šef misije, boravi u Beogradu od 20. avgusta do 2. septembra radi drugog kvartalnog razmatranja rezultata u sprovođenju stend-baj aranžmana, koji je odobren Republici Srbiji 23. februara 2015. godine iz predostrožnosti.\nTokom boravka Misije biće sagledana aktuelna makroekonomska kretanja u zemlji i obavljeni razgovori s predstavnicima Republike Srbije u vezi sa rezultatima fiskalne konsolidacije, kao i realizacijom mera monetarne i finansijske politike.\nRazmatraće se i ispunjenje kvantitativnih kriterijuma izvršenja i indikativnih ciljeva utvrđenih za kraj juna 2015. godine, kao i drugih obaveza dogovorenih sporazumom sa MMF-om.\nPrema najavama srpskih zvaničnika, teme razgovora sa srpskim vlastima biće stanje javnih finansija i mogućnost povećanja penzija i plata u javnom sektoru koje su umanjene od novembra 2014. godine.\nMMF bi, kako se očekuje, trebalo da odobri povećanje plata i penzija, jer je budžet Srbije u deficitu manjem od planiranog.\nKako se očekuje, Misija MMF će analizirati kako se sprovodi dogovor o reorganizaciji javnih preduzeća, pre svega u Elektroprivredi Srbije, Srbijagasu i Železnicama Srbije.\nMMF je krajem juna odobrio prvu reviziju trogodišnjeg aranžmana sa Srbijom bez diskusije, pošto su ispunjeni svi indikativni ciljevi utvrđeni programom za kraj marta 2015. godine i sprovedene planirane strukturne reforme.\nDogovor o aranžmanu postignut je u novembru 2014. godine, a Odbor direktora\nMMF ga je odobrio u februaru 2015. godine\nPredsednik Saveta guvernera Narodne banke Srbije (NBS) Nebojša Savić izjavio je juče da Srbija misiju Međunarodnog monetarnog fonda dočekuje sa dobrim rezultatima, jer se dobro obavlja fiskalna konsolidacija.\n:\tAljbin Kurti: Strateški cilj Kosova je članstvo u NATO i EU, a najveći izazov izazov potpuno integrisanje severa Kosova\n:\tVijesti: Ambasadori zemalja EU izrazili zabrinutost da bi potpisivanje Temeljnog ugovora između Vlade Crne Gore i SPC moglo da izazove političku nestabilnost i dovede čak i do pada Vlade


Umetnost Archives - Stranica 176 od 195 - Portal Pasaž\nMaskenbal osnovaca u Narodnoj biblioteci u Užicu\nPosted: 31. decembra 2015. u 09:56 / Umetnost, Vesti\nSamo dan pre dočeka Nove godine, na takozvanom dečijem odeljenju Narodne biblioteke u Užicu, održan je još jedan maskenbal. Sada već tradicionalno u drugoj polovini decembra i po šesti put, učenici Osnovne škole „Dušan Jerković“ su imali priliku da pokažu svoju maštovitost i originalnost. Pored kostima, za maskenbal su pripremili i mini zabavljački program a […]\nPosted: 30. decembra 2015. u 09:51 / Umetnost, Vesti\nLegenda o Deda Mrazu je jedna od legendi koje uprkos vekovima preživljava do današnjih dana. Koliko je legenda o dedi sa veselim očima koji na sankama koje vuku irvasi živa govori u prilog da je njegovo selo Rovaniemi smešteno na severu Laponije u Finskoj. Ovo selo se nalazi na kraju Arktičkog kruga gde polarna noć […]\nPožega na vrhu liste po visini ulaganja Republike kroz konkurs Ministarstva kulture\nPosted: 29. decembra 2015. u 17:49 / Umetnost, Vesti\nJedna od aktivnosti Ministarstva kulture i informisanja Republike Srbije koja je posebno istaknuta kao najvrednija u pogledu podsticanja razvoja umetnosti i kulture jeste uvođenje modela države kao mecene. U tom pogledu prošle godine, posle doba praznine na ovom polju, prvi put su raspisani konkursi za finansiranje umetničkih dela iz oblasti vizuelnih umetnosti. KC Požega je […]\nKolo srpskih sestara i srednjoškolci proslavili Materice\nPosted: 27. decembra 2015. u 17:29 / Umetnost, Vesti\nU sada već tradicionalnoj organizaciji Kola srpskih sestara i ove godine je priređena svečanost povodom Materica u Parohijskom domu u Užicu.Po trinaesti put organizovan je i literarni konkurs učenika srednjih škola na temu „Majka“ pa su na svečanosti proglašeni i pobednici konkursa. U prepunoj Svečanoj sali Parohijskog doma, prisutne je pozdravila predsednica Kola srpskih sestara, […]\nDve od deset najboljih izložbi na umetničkoj sceni Srbije realizovane u KC Požega\nPosted: 27. decembra 2015. u 17:20 / Umetnost, Vesti\nKraj godine uobičajeno je vreme kada se sumiraju rezultati i biraju najbolji u raznim oblastima i kategorijama. U konkurenciji najboljih izložbi na umetničkoj sceni Srbije u 2015. u izboru Politike našle su se i dve realizovane u Gradskoj galeriji Požega. Radi se o izložbama Gorana Dragaša “ Lov” ( 19.02.-14.03) na kojima su premijerno izložene […]\nKnjiga “(Ne)dokazivi predeli sreće” predstavljena u Narodnoj bibliteci Užice\nPosted: 25. decembra 2015. u 12:17 / Umetnost, Vesti\nU četvrtak 24. decembra u Narodnoj bibloteci Užice sa početkom u 18. časova održano je „Veče posvećeno Ivanu Ršumoviću“ u okviru koga je predstavljena nova knjiga Vesne Vujić Ršumović –„(Ne)dokazivi predeli sreće“. Direktor Narodne biblioteke Užice Dragan Stanojčić zahvalivši se svima koji su došli pozdravio je publiku održavši uvodnu reč: —Život nas obavezuje na pominjanja. […]\n„Najkraći dan“ povodom Svetskog dana kratkometražnog filma: 21. decembar\nPosted: 20. decembra 2015. u 21:14 / Umetnost, Vesti\nSvetski dan kratkometražnog filma obeležava se 21. decembra i simbolično je povezan sa najkraćim danom u godini. Tog dana širom sveta održavaju se manifestacije i događaji koji promovišu kratkometražnu filmsku formu. Beograd će ovaj dan obeležiti manifestacijom “ Najkraći dan” na kojoj organizacija Filmkultura u saradnji se Domom omladine Beograd organizuje program vezan za popularizaciju […]\nŠkola glume Andrijane Simović: Uspeh se meri i time koliko si dobar čovek\nPosted: 20. decembra 2015. u 02:58 / Umetnost, Vesti\nBiti glumac, pored učiteljice, pilota i doktora jeste jedna od najčešćih želja u doba najranijeg detinjstva gotovo svih generacija. Najranije igre u kojima se pretvaramo da smo ono što su naši roditelji, drugovi ili uzori iz knjiga , likovi iz priča, crtanih filmova…, jesu i naša prva glumačka ostvarenja. No, odrastanje i spoznaja da je […]\nIzložba „Užičani u vrhu vlasti Srbije i Jugoslavije 1815- 2015“ u Domu vojske Srbije: 21. decembar\nPosted: 16. decembra 2015. u 17:57 / Umetnost, Vesti\nIzložba “Užičani u vrhu vlasti Srbije i Jugoslavije 1815-2015” otvorena za Dan grada u Istorijskom arhivu Užice , biće dostupna i publici u Beogradu od 21. decembra. U Maloj galeriji Doma vojske Srbije beogradska publika moći će da se upozna sa Užičanima koji su proteklih dvesta godina obeležili istoriju Jugoslavije i Srbije doprinosom i učešćem […]\nBIOSKOP ART: Repertoar od 17. do 23. decembra\nPosted: 16. decembra 2015. u 09:45 / Umetnost, Vesti\nSTAR WARS: BUĐENjE SILE/ Star Wars: Episode VII- The Force Awakens SALA 1 OD 17. DO 23. DECEMBRA u 19.30 i 22 h cena ulaznice: 350,00 dinara Dužina trajanja: 136 min. Žanr: naučna fantastika, avantura, 3 Glavne uloge: Daisy Ridley, John Boyega, Oscar Isaac, Adam Driver, Mark Hamill, Harrison Ford, Carrie Fisher, Billie Lourd Režija: […]


Novi Sad: Veliki odziv mladih na Exit-ovu akciju vakcinisanja\nTanjug 29. maja 2021. 17:25\nNOVI SAD – Na Trgu Slobode u Novom Sadu Exit festival je danas simbolično u 11:55 organizovao javnu akciju vakcinisanja, u okviru nacionalne kampanje za vakcinaciju mladih, a na mobilnom punktu, adaptiranom autobusu GSP-a, vakcinisano je više od 100 mladih osoba, saopštili su iz Exit tima. U okviru ove akcije vakcinisali su se i članovi Exitovog tima, koji do sada nisu bili vakcinisani, a među njima i osnivač i direktor EXIT festivala Dušan Kovačević, nakon što je u aprilu preležao koronu. Kovačević je izjavio da su velikim odzivom na današnju akciju mladi pokazali da im je samo potreban afirmativan pristup i podsticaj.\n„Ova akcija, ali i povećan broj mladih koji se vakcinišu prethodnih dana, pokazuju da je tačno sve što ranije govorili – da je omladini potrebno davati motivaciju kroz viziju povratka normalnom životu, a ne kroz poruke straha, kojima su, nažalost, i dalje izloženi. Pozivam sve da iskoriste mogućnost i vakcinišu se, kako bismo što pre došli do nivoa od 50 odsto punoletnih vakcinisanih, i vratili sve ono što najviše volimo, u šta svakako spadaju koncerti i festivali“, rekao je Kovačević.


fizika : Južne vesti\nPredavanje posvećeno laureatu Nobelove nagrade u četvrtak na PMF-u\n12:03, 11. 12. 2019.\n"Bi(g) bang - od Velikog praska do Nobelove nagrade za 2019. godinu" naslov je predavanja koje će biti održano u četvrtak, 12. decembra u amfiteatru Prirodno-matematičkog fakulteta. Posetioci predavanja, najavljuju organizatori, upoznaće se sa doprinosom jednog od trojice dobitnika Nobelove nagrade za fiziku Džejmsa Piblsa, u formiranju standardnog kosmološkog modela i boljem razumevanju istorije svemira.\nPredavanja o astrofizičkim i kosmološkim otkrićima u čast nobelovcima\n09:34, 3. 12. 2019.\nU čast Mišela Majora, Didija Kela i Džima Piblsa koji su ovogodišnji laureati Nobelove nagrade za fiziku koja će im biti uručena 10. decembra u Stokholmu, Astronomsko društvo "Alfa” i Departman za fiziku Prirodno-matematičkog fakulteta u Nišu organizuju dva predavanja o astrofizičkim i kosmološkim otkrićima. Prvo je u četvrtak, 5. decembra.\nKonkurs za učeničke radove iz fizike i astronomije\n09:40, 22. 11. 2019.\nNeiscrpno bogatstvo planete Zemlje, fizika mikrosveta, kosmologija, gravitacioni talasi - to su samo neke od tema konkursa koje učenici osnovnih i srednjih škola mogu da obrade na originalan i zanimljiv način i pošalju je do 1. decembra.\n"Seminar za ambiciozne mlade fizičare" na niškom PMF-u\n08:54, 24. 10. 2019.\n"Od Saveza komunista do 'Mladih umova' - Kosmologija i Nobelova nagrada za fiziku za 2019. godinu" naziv je predavanja koje će profesor Goran Đorđević održati na Prirodno-matematičkom fakultetu u Nišu, u četvrtak 24. oktobra. Ovo je prvo od najavljene serije izlaganja o fizici, a mogu ga posetiti svi zainteresovani.\nZlato i dve bronze za niške đake na Balkanskoj olimpijadi u fizici\n15:08, 18. 7. 2019.\nUčenici gimnazije “Svetozar Marković” nastavili su sa uspesima u oblasti fizike, a ovog puta u Niš stižu 3 odličja sa Balkanske olimpijade održane u Solunu. Zlatnu medalju osvojio je Momčilo Tošić, a bronzane Jovan Arizanović i Viktor Mičić, što je, uz odličje Kragujevčanina Zlatka Golubovića, svrstalo Srbiju na drugo mesto najuspešnijih selekcija.\nMladi niški fizičari osvojili bronzu u Poljskoj\n10:11, 13. 7. 2019.\nU eksperimentalnom i teorijskom rešavanju zadataka iz fizike, koje je trebalo još i ubedljivo objasniti protivnicima i žiriju, tim Srbije je bio veoma uspešan i osvojio bronzu. Na takmičenju u Poljskoj, koje je okupilo srednjoškolce sa svih strana sveta, više od polovine tima Srbije činili su učenici niške Gimnazije “Svetozar Marković”.\nUčenici s juga Srbije postaju istraživači CERN-a na jedan dan\n12:06, 4. 4. 2019.\nSrednjoškolci talentovani za fiziku iz Blaca, Pirota, Niša i Zaječara, njih 68, učestvovaće na ovogodišnjem CERN masterklas programu koji se održava danas na PMF-u. Oni će virtuelno posetiti akcelerator u CERN-u putem video-linka, a u završnici programa preko video-konferencije analiziraće rezultate svojih istraživanja sa vršnjacima iz Nemačke, Norveške i Poljske.\n08:40, 5. 12. 2018.\nČesto dovođen u vezu sa NATO bombardovanjem na Kosovu i Metohiji i njegovim posledicama, osiromašeni uranijum biće tema tribine koja će se u četvrtak, 6. decembra održati u amfiteatru na niškom Prirodno-matematičkom fakultetu.\n10:04, 16. 11. 2018.\nGradska škola fizike “FIZNIŠ“ počinje u subotu 17. novembra na Departmanu za fiziku Prirodno-matematičkog fakulteta u Nišu. Nastavnici srednjih škola Nišavskog okruga za školu su prijavili 110 učenika.\nPredavanje i dodela nagrada “kvizičarima” večeras na PMF-u\n08:59, 4. 10. 2018.\nNajbolji u poznavanju fizike, najuspešniji u takmičenju “Kakav si kvizičar”, večeras će na niškom Prirodno-matematičkom fakultetu primiti zaslužene nagrade, a kako navode organizatori, biće održano i predavanje “Perpetuum mobile – od Da Vinčijevih patenata do molekulskih vibracija”. Program počinje u 20:15 sati.\nPredavanje o vremenu na niškom PMF-u\n08:20, 25. 9. 2018.\nSvi oni koji bi želeli da čuju i ponešto nauče o vremenu iz ugla filozofije, kao i fizike, moći će da prisustvuju predavanju na tu temu na niškom Prirodno-matematičkom fakultetu, 27. septembra.\n15:37, 24. 9. 2018.\nUčenici osnovnih i srednjih škola koje fasciniraju prirodne pojave, koji dobro razmišljaju pod stresom i imaju slične prijatelje, pozvani su da se prijave za takmičenje u (ne)poznavanju fizike "Kakav si kvizičar", koje će se održati u niškoj Tvrđavi tokom Noći istraživača, koja se održava u petak 28. septembra.\nPredavanje o Mariji Kiri u niškom EU info kutku\n08:20, 12. 9. 2018.\nGrađani koji bi želeli da ponešto čuju, ali i nauče o fizičarki i prvoj ženi koja je dobila Nobelovu nagradu Mariji Kiri, kako kažu organizatori, moći će to da učine u četvrtak, 13. septembra u EU info kutku.\nProfesor niškog PMF-a postao predsednik Balkanske unije fizičara\n13:10, 4. 9. 2018.\nNa čelu Balkanske unije fizičara naredne četiri godine biće dr Goran Đorđević, profesor Prirodno-matematičkog fakulteta Univerziteta u Nišu, čime je postao prvi predsednik ove unije koji dolazi iz Srbije.\nNiški đaci osvojili srebrne medalje na olimpijadi iz fizike\n13:54, 28. 7. 2018.\nKao deo petočlane ekipe, učenici Gimnazije “Svetozar Marković” iz Niša Novak i Bogdan Stanojević osvojili su srebrne medalje na 49. Međunarodnoj olompijadi iz fizike koja je održana u Lisabonu.\nNajbolji fizičari Evrope predaju u Nišu\n11:39, 6. 6. 2018.\nČetrdeset doktoranata fizike iz 10 zemalja imaće priliku da tokom 6 dana trajanja Balkanske škole fizike elementarnih čestica “BS2018” u Nišu prate predavanja, vežbe i prezentuju svoje prve rezultate o fizici čestica, strunama, supersimetriji, crnim rupama, nastanku kosmičkih struktura i kosmologiji.


"POBOLJŠANJE U OBLASTI BORBE PROTIV KORUPCIJE" Greko skinuo Srbiju sa liste globalno nezadovoljavajućih država\nTelo Saveta Evrope "Grupa država za borbu protiv korupcije" (GRECO) skinulo je Srbiju sa liste "globalno nezadovoljavajućih zemalja", nakon što je na zadovoljavajući način sprovela osam od 13 preporuka u oblasti prevencije korupcije među članovima parlamenta, sudijama i tužiocima, dok pet preporuka ostaje delimično sprovedeno.\n- Ovakvim poboljšanjem u oblasti borbe portiv korupcije, Srbija više nije na "globalno nezadovoljavajućem" nivou kada je reč o ispunjavanju preporuka Saveta Evrope - navode u Greko.\n- Još uvek treba uvesti konkretne rokove u Poslovnik Narodne skupštine. Korišćenje hitnog postupka se znatno smanjilo, mada još uvek nisu uvedena jasnije pravila kojima bi se striktnije uredila ova praksa - navodi se u izveštaju Greko.\nGreko: Srbija napredovala u prevenciji korupcije u parlamentu\n- Treba pohvaliti normativni okvir i metode za unapređenje objektivnosti i transparentnosti postupaka zapošljavanja sudija i tužilaca. Organizovane su aktivnosti obuke i podizanja svesti za veliki broj sudija i tužilaca, naročito putem Pravosudne akademije. Sistem vrednovanja rada sudija i tužilaca je ojačan uvođenjem kriterijuma kvaliteta - stoji u izveštaju Greko.\nGREKO Savet Evrope Reforme\n00:02 Na konkursu "Avenir - Budućnost" u sklopu Meseca Frankofonije SOMBORSKIM ĐACIMA SPECIJALNA NAGRADA\n23:57 DEČAK PAO SA BICIKLA, PA GA UDARIO AUTOMOBIL Poznato kako je došlo do udesa na Pančevakom mostu


Nikad sudije nisu odlučivale derbi, rekao je Marko Nikolić – NOVINE\nNikad sudije nisu odlučivale derbi, rekao je Marko Nikolić\nMarko Nikolić, Trener Partizana ocenio je da je Crvena zvezda blagi favorit u 153. „večitom“ derbiju jer ima iskusniju ekipu.\n* Marko Nikolić ne zna za poraz u „večitim“ derbijima, a Partizan je neporažen od njegovog povratka u klub prošle jeseni.\nPartizan zaostaje šest bodova za najvećim rivalom, sedam kola pre kraja regularnog dela prvenstva i polovljenja bodova za plej-of.\n„Derbi je najvažnija i najlepsa srpska utakmica i učinićemo sve da je navijacima Partizana učinimo lepom. Ona je važna i takmicarski jer nas rival ima prednost od šest bodova, ali nije odlučujuća jer bez obzira na ishod ništa neće biti gotovo imajući u vidu sistem takmicenja“, rekao je Marko Nikolić.\nPrema njegovim rečima, očekuje da igrači pronadju inspiraciju i dodao da je Zvezda blagi favorit jer ima iskusniji tim.\n„Oni imaju starije igrace, šest stranaca im počinje mečeve, plus povratnici Luković i Anđelković. Prvi su na tabeli, igraju na svom stadioni, ali mi ćemo prema svega misliti o nama i kako ćemo izgledati na terenu“, istakao je trener Partizana.\nOn je prokomentarisao i buru koja se podigla nakon odluke Sudijske komisije da Majo Vujović deli pravdu, a ne Milorad Mažić.\n„Mislim da nikad do sad nije sudija odlučivao derbi, pa neće ni ovaj put. Najvažnije je da damo sve od sebe, nemamo pravo na grešku, ni na poklon. Ko bude bio spreman da „sve izvadi iz stomaka“ bliži je pobedi“, poručio je NIkolić.\nUtakmica između Crvene zvezde i Partizana igra se u subotu od 18 sati na stadionu „Rajko Mitić“.\nPočelo otvaranje Evropskog prvenstva, atletski krem na jednom mestu!\nPet igrača Crno belih završilo na infuziji nakon meča u Dubrovniku\nTi si još zelen i nadmen.Mnogo si nerealan čovek pa ćeš opet biti najuren iz tog veštačkog kluba.Ko da te Vujošević vaspitavao.Mnogo ti je kratko pamćenje.Osvesti se čoveče,i sam znaš da te uvek najure iz svake sredine.Vodi računa šta pričaš.


(VIDEO): Policijska represija izazvala bes: Ljudi se nisu uplašili, sledi radikalizacija protesta? – Gerila\nGerila > Politika > (VIDEO): Policijska represija izazvala bes: Ljudi se nisu uplašili, sledi radikalizacija protesta?\nobjavljeno na Jun. 12, 2018 u 2:18 pm\nMasovna akcija srpske policije koja je imala za cilj slamanje protesta zbog poskupljenja goriva mogla bi da ima upravo suprotnu reakciju. Hapšenje i kažnjavanje ljudi, policijsko razbijanje blokada i odnošenje automobila nateralo je inicijatore protesta na novu strategiju.\nPROČITAJTE JOŠ: (VIDEO) OVO NEMA U REŽIMSKIM MEDIJIMA: EVO KAKO POLICIJA REAGUJE NA MIRAN PROTEST RATARA\nNa grupama na društvenim mrežama, preko kojih se organizuju skupovi, poručeno je da će se protesti održavati isključivo u popodnevnom satima od 17 časova. Takođe demonstrantima je poručeno da ne blokiraju saobraćajnice pojedinačno već da se okupe negde u blizini a onda grupno izađu na raskrsnicu ili saobraćajnicu kako bi izbegli privođenja.\nNajavljena je i radikalnija i duža blokada saobraćajnica, a prema nekim predlozima na meti blokada bi se mogle naći i rafinerije goriva i neke državne institucije.\nPodsećamo da je policija juče hapšenjima sprečila blokadu saobraćajnica u Beogradu, upotrebom sile je probijena i blokada u Liparu kod Kule, ali je protest uspeo velikom broju gradova u Srbiji. U leskovcuu su demonstranti pokazali solidarnost i skupili novac zaplaćanje kazni koje je policija pisala pojedinim vozačima koje su zasutavili vozila.\nZbog policijske represije građani su na različite načine pokušavali da izbegnu kazne pa su u Inđiji sporo vozili traktore umesto da blokiraju put, u Kragujevcu je narod išao u krug po pešačkom prelazu, a u Grockoj su zaustavili automobile, postavili trougao, obukli flurescentne prsluke i “popravljali” svoje automobile na Smederevskom putu.\nPROČITAJTE JOŠ: VRHUNAC BEZOBRAZLUKA: VUČIĆ TVRDI DA SU MEDIJI POD KONTROLOM OPOZICIJE!\nVodeći mediji prećutali su ove proteste, a demonstranti sa pravom ukazuju na snažnu cenzuru i prikrivanje istine o situaciji u Srbiji. Sa druge strane mediji bliski vlasti tvrde da iza protesta stoji opozicija. Ostaje da se vidi šta će se dešavati narednih dana.\nPROČITAJTE JOŠ: (VIDEO) BAHATI NAPREDNJAK: AKO VAM JE SKUPO GORIVO, IDITE PEŠKE ILI GRADSKIM PREVOZOM!\nTagovibenzinblokada ulicabrutalnostdizelgorivograđanski protestmupnaprednjacipolicijapolicijska represijaprekšajne prijaveprivođenjaprotest protiv poskupljenja gorivaprotestirepresijasns\nSiniša Mali kupio i kuću Leke Rankovića, vrednu oko 4 miliona evra?!\n(VIDEO) Bedan pokušaj Marka Đurića da se izvuče: Nije znao šta da kaže, pa udario po “patriotskim” frazama


"Misija KFOR-a nije vezana za vreme, već za ciljeve"\n"Kada uslovi budu ispunjeni, KFOR će promeniti strukturu misije koju ima. Uslovi su da institucije Kosova budu još spremnije da pruže veću bezbednost", poručio je komandat Fungo na konferenciji za štampu na kojoj je predstavio sprovedene aktivnosti i ciljeve tokom svog mandata.\nOn je, kako prenosi RTK2, naglasio da je bezbednosna situacija na Kosovu dobra.\n"Srbija nije pretnja, ne vidim je kao pretnju. Svi aspekti sigurnosti su razvijeni, posebno u institucijama na Kosovu, na pravi i efikasan način. Efikasno se reagovalo na problem sa borcima koji se bore na stranim ratištima i nema više onih koji sa Kosova idu da se bore. Imamo odličnu saradnju sa kosovskom policijom i Kosovskim bezbednosnim snagama i sa Euleksom", naglasio je on.\nGovoreći o susretu sa načelnikom Generalštaba Vojske Srbije generalom Ljubišom Dikovićem, Fungo je rekao da je to "deo sastanaka koje ima sa svim zemljama u okruženju".\n"Razgovaramo o sigurnosnim temama i kako da održimo dobar nivo sigurnosti. Bavimo se samo specifičnim vojnim poslovima koji nisu nikako povezani sa nekim prošlim aktivnostima ili ratnim zločinima", rekao je.\nKada je reč o transformaciji Kosovskih bezbednosnih snaga, Fungo je ukazao na jasnu poruku generalnog sekretara NATO-a Jensa Stoltenberga koji je tokom nedavne posete Kosovu rekao da to mora da se desi kroz ustavne promene.\n"To je ponovio i zamenik sekretara tokom svoje posete. Ponavljam, naša misija nije vezana za vreme, već za ciljeve koji treba da se sprovedu na terenu. KFOR sarađuje sa Kosovskim bezbednosnim snagama u granicama trenutnog mandata i delovanje KBS-a u okviru ovog mandata je veoma stručno", naveo je Fungo.\nBudući komandant KFOR-a biće general major Salvatore Kuoći.\nPriština 100 posto povećala takse na srpsku robu 2\nU hramu Svetog Dimitrija u Kosovskoj MItrovici održana Arandjelovdanska liturgija 7\nPokretanje peticije za očuvanje baštine na KiM 28\nPorodice žrtava: Zašto ste glasali za OVK u Interpolu? 55\nInspekcija u Kosovskoj Mitrovici sklanja sve srpsko sa polica 486\nSrpske porodice u Gracu strahuju od upada kosovske policije 1912\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 1007\nPredstavnici Srpske liste obišli opštinu Gračanica 937\nVelika Hoča nekada imala 24 crkve i tri manastira, vinovod tekao do carske palate u Prizrenu 826\nIstok: Kamenovani autobusi sa Srbima 794\n15:01 November 21, 2018\nVučić: Prisajedinjenje najvažniji događaj u poslednjih 100 godina\n14:32 November 21, 2018\nAntić i Raković:Kukavički potez vlasti CG osuđen na propast\nVučić: Dalje podizanje taksi? Moramo biti spremni i na to\n13:41 November 21, 2018\n13:16 November 21, 2018


05.12.2020 / 14:23 BiH - Migrantska kriza\nZa razliku od drugih krajeva BiH koji se bore sa velikim prilivom migranata i gdje je u skladu s tim i bezbjedonosna situacija narušena, stanje u Bosanskopodrinjskom kantonu (BPK) Goražde je znatno stabilnije.\nPrema podacima kantonalnog Ministarstva unutrašnjih poslova, opada broj migranata koji prolaze kroz ovaj dio BiH.\n-Na području BPK Goražde evidentan je pad prisustva migranata u posljednja tri mjeseca. Izuzetak je mjesec oktobar kada su registrovana 64 migranta iz drugih zemalja koji su predati terenskom uredu Službe za poslove sa strancima. Prema prijavama građana i zapažanjima policijskih službenika, najviše dolaze iz pravca Čajniča, odnosno graničnog prelaza Metaljka, sa Crnom Gorom – ističe zamjenik komandira Policijske stanice Goražde Senad Hodović.\nNaglašava da do sada na području BPK Goražde nisu zabilježena krivična ni druga djela počinjena od strane migranata.\nSmatra se da je uzrok smanjenog priliva migranata na područje BPK Goražde, hladnije vrijeme.\n-Sigurnosna situacija s tog aspekta je na području BPK znatno stabilnija. Međutim, geografski položaj kantona, blizina granica sa susjednim državama i dosadašnja iskustva ukazuju da se prisustvo migranata u većem obimu i u ovom dijelu države ponovo može očekivati u proljeće - kazao je Hodović.


SO Kotor Varoš : Socijalisti nisu više u vlasti, SNSD moguća zamjena\nKOTOR VAROŠ, 27. DECEMBRA – Načelnik opštine Kotor Varoš Zdenko Sakan izjavio je da od danas SP više neće biti dio većine u lokalnoj Skupštini i da će biti upućen poziv SNSD-u na pregovore o njihovom učešću u vlasti.\nSakan je istakao da je legitiman medijski poziv predsjednika Opštinskog odbora SP-a Predraga Tešića za formiranje nove skupštinske većine u toj opštini.\n“Mi ćemo Tešićev zahtjev ispoštovati, pošto SP od danas više neće biti dio skupštinske većine u Kotor Varošu, ali ćemo, istovremeno, pozvati SNSD na pregovore o njihovom učešću u skupštinskoj većini”, rekao je Sakan, koji predsjednik Opštinskog odbora PDP-a Kotor Varoš.\nOn je dodao da je sa predstavnicima SNSD-a već bilo neformalnih razgovora o njihovom učešću u vlasti, dodajući da očekuje da se ti razgovori u narednim danima formalizuju.\n“Indikativno je da je Tešić zatražio formiranje nove skupštinske većine samo dan prije održavanja sjednice Skupštine opštine Kotor Varoš na kojoj treba da bude razriješen Upravni odbor Agencije za lokalni razvoj, na čijem se čelu on nalazi”, rekao je Sakan.\nPrema njegovim riječima, nakon što budu imenovani novi ljudi u Upravnom odboru biće utvrđeno kakvo je stanje u toj agenciji, za koju se iz budžeta godišnje izdvaja 45.000 KM.\nSakan je dodao da je saradnja sa institucijama Republike Srpske uvijek bila na visokom nivou i da se nada da podrška novim projektima i investicijama neće izostati.\nPredsjednik Opštinskog odbora SNSD-a Goran Kušljić rekao je Srni da je bilo razgovora sa pojedincima iz aktuelne lokalne vlasti o promjeni skupštinske većine. ”Spremni smo da sa kapacitetom koji imamo damo svoj doprinos razvoju Kotor Varoša”, poručio je Kušljić.\nViše iz kategorije: « Dobrovoljno davalaštvo krvi u ekspanziji Savjet učenika SŠC "Nikola Tesla" : "Jedan slatkiš, jedno dijete" »


U jednom od pogona nekadašnjeg jugoslovenskog giganta, fabrike "Cer", koja je uništena u NATO bombardovanju pre 21 godinu, danas će svečano biti otvoren novi prostor opremljen za Naučno-tehnološki park Čačak. Kako je ranije najavljeno, svečanosti će prisustvovati predsednik Srbije Aleksandar Vučić i predsednica vlade Ana Brnabić.\n"Naš cilj je da povežemo proizvodne delatnosti i savremene informacione tehnologije, marketing, i sve što prati savremeno tržište i biznis. Svaka mlada firma imaće svoj zaseban prostor, a očekivanja su da će ih biti između 15 i 20 u proizvodnom delu i oko 200 zaposlenih", kaže Pešić za Tanjug.\nNa površini od 17,5 hektara u Čačku radili su nekada pogoni akcionarskog društva "Cer", ali su gotovo sve hale do temelja srušene 1999. godine. Danas na toj lokaciji posluje nekoliko kompanija, a svoje mesto za rad u obnovljenoj hali od 4.500 kvadrata mesta su rezervisana za inovativna naučno-tehnološka preduzeća.\nOno što ovaj Park razlikuje od drugih naučnih parkova u Srbiji je to što Čačak nije univerzitetski centar, poput Beograda, Novog Sada i Niša, kao i to što čačanski Park ima šest osnivača, među kojima su privredna udruženja, Fakultet tehničkih nauka, Agronomski fakultet, Institut za voćarstvo i Grad Čačak.\n"Sigurna sam da će celokupna privreda grada kao i fakulteti imati benefite, jer je ovo oruđe razvoja naše zajednice", ističe Milica Dačić.


Gepek pun šminke – NovostiDana.rs\nGepek pun šminke\nBEOGRAD – Carinici su na graničnom prelazu Bački Breg, sprečili pokušaj da se u Srbiju prokrijumčari više od 500 komada razne šminke, saopštila je Uprava carina.\nRuževe, kreone, kreme i senke za oči marki „Art Deco“ i „Make up“ pokušao je juče u zemlju da unese 27-godišnji srpski državljanin, koji je putovao automobilom „Dacia logan 1.4 Laureta“ iz Austrije u Srbiju.\nSvu kozmetiku, među kojom je najviše bilo senki za oči – 148 komada, kao i ruževa za usne kojih je bilo 100, zatim krema i kreona, pronašli su carinici iz Odeljenja za suzbijanje krijumčarenja, koji su detaljno pregledali automobil.\nJedan deo kozmetike otkrili su u torbama u prtljažniku automobila, a preostali u kesama iza tih torbi.\nPošto je vrednost zadržane robe veća od vrednosti trećine vozila i automobil je privremeno zadržan, navedeno je u saopštenju.


Libijski avioni napali Bregu\nLibijski pobunjenici iščekuju napad Gadafijevih snaga\nLibijski ratni avioni vrše nove napade na Bregu. Očevici kažu da pripadnici trupa odanih Moameru Gadafiju bombarduju aerodrom u Bregi, u blizini naftnog terminala.\nSaif al-Islam Gadafi, sin libijskog lidera, danas je izjavio za Skaj njuz da je cilj bombardovanja Brege "zastrašivanje" pripadnika milicije i njihovo potiskivanje od luke, a ne - kako je naglasio - "ubijanje naših ljudi". On je rekao da snage odane njegovom ocu brinu o dobrobiti šest miliona Libijaca kojima je neophodna zarada naftne industrije u Bregi za preživljavanje.\nGadafijeve snage su u konvoju od preko 50 oklopnih vozila juče ušle u Bregu i brzo zaposele naftne instalacije, aerodrom i lučke objekte.\nMeđutim, vesti o napadu podstakle su naoružane civile u obližnjim gradovima Adždabiji i Bengaziju, koji su se brzo prebacili do prvih redova, naoružani automatskim puškama, ručnim bacačima i starim protivtenkovskim oruđima.\nDo sredine popodneva opozicione snage su izvršile kontranapad nateravši Gadafijeve snage da se povuku iz grada. Prema izjavama lekara u borbama je poginulo najmanje 12 ljudi.\nPrema izjavama funkcionera libijske naftne industrije, zbog nereda u zemlji proizvodnja nafte je smanjena na polovinu.\nU međuvremenu, samoproglašeni "prelazni vladajući savet" zatražio je strane vazdušne napade na Gadafijeve afričke plaćenike, za koje vođe pobunjenika kažu da ih Gadafi koristi u svojim paravojnim jedinicama kako bi ugušili pobunu.\nAgencija Asošijeted pres izveštava da je pomenutu savet osnovan juče, u opozicionom uporištu Bengaziju. Prema izveštaju, na čelo saveta imenovan je bivši Gadafijev ministar pravde Mustafa Abdel-Džalil. Predstavnik saveta, Abdul Hafiz Goga, rekao je da to telo takođe želi da strane vlade stupaju u kontakt samo sa onim libijskim ambasadama koje su stale na stranu pobunjenika.


Jaka mećava okovala istočnu obalu Amerike - 29.01.2022, Sputnik Srbija\nStanovnici američkih država Njujork i Nju Inglend sklonili su se pred naletom snažnog vetra sa severoistoka, koji je doneo hladnoću i oko 60 centimetara snega u... 29.01.2022, Sputnik Srbija\nMeteorolozi predviđaju vrlo jaku oluju, koja se pomerila ka severu istočne obale SAD, nakon što se formirala iznad Atlantika, zbog čega su otkazani brojni letovi za vikend. Podaci pokazuju da se radi o 8.000 letova, prenosi Rojters.Vlade država Merilend, Masačusets, Nju Džersi, Njujork, proglasile su vanredno stanje, upozorile na verovatni nestanak struje i apelovale na građane da danas ne putuju.Nacionalna meteo služba je upozorila i na poplave u priobalnim područjima, a negde bi naleti vetra mogli da budu i do 113 kilometara na čas, preneo je Tanjug.\n© AP Photo / Michael DwyerJak sneg na istoku SAD\nStanovnici američkih država Njujork i Nju Inglend sklonili su se pred naletom snažnog vetra sa severoistoka, koji je doneo hladnoću i oko 60 centimetara snega u jednoj od najgorih snežnih mećava u poslednje vreme.\nMeteorolozi predviđaju vrlo jaku oluju, koja se pomerila ka severu istočne obale SAD, nakon što se formirala iznad Atlantika, zbog čega su otkazani brojni letovi za vikend. Podaci pokazuju da se radi o 8.000 letova, prenosi Rojters.\nVlade država Merilend, Masačusets, Nju Džersi, Njujork, proglasile su vanredno stanje, upozorile na verovatni nestanak struje i apelovale na građane da danas ne putuju.\nNacionalna meteo služba je upozorila i na poplave u priobalnim područjima, a negde bi naleti vetra mogli da budu i do 113 kilometara na čas, preneo je Tanjug.


Imlek je nabavio poljoprivrednu opremu u vrednosti od pola miliona evra\nImlek, regionalni lider mlečne industrije, za svoje farmere je nabavio poljoprivrednu opremu u vrednosti od pola miliona evra. Vredne mašine koristiće članovi dva reprezentativna udruženja proizvođača sirovog mleka.\nNova mehanizacija će Imlekovim dobavljačima sirovog mleka pomoći da povećaju sopstvenu proizvodnu efikasnost, ali i kvalitet sirovog mleka. Značajnim investiranjem Imlek opravdava reputaciju lidera koji posluje u skladu sa evropskim i svetskim standardima.\n– Imlek svoj uspeh u jednom delu duguje svojim najznačajnijim partnerima, proizvođačima sirovog mleka. Stoga, pored značajnih finansijskih sredstava koja su izdvojena za nabavku poljoprivredne opreme i mehanizacije, pomoć se realizuje i kroz kratkoročne i dugoročne finansijske pozajmice, ali i kroz različite vrste edukacije. Posebno je značajna činjenica da Imlek svim svojim farmerima kontinuirano obezbeđuje sigurnost u pogledu otkupa sirovog mleka odnosno isplate za preuzeto sirovo mleko što se godinama unazad obavlja tačno i precizno, bez kašnjenja. Ovakvu poslovnu praksu nastavićemo i ubuduće u cilju unapređenja proizvodne efikasnosti i količinskog rasta proizvodnje sirovog mleka na farmama naših kooperanata – izjavio je Darko Samardžija, regionalni direktor operacija Imleka.\nViše od 50 godina partnerstva kompanija Imlek i Tetra...


"Penzionisani" Španac Horhe Garbahosa vodio je žestoke duele sa "orlovima" nekada, a posle sjajnih partija Srbije na Mundobasketu najviše i strepi od ekipe Aleksandra Đorđevića.\n"Govorimo o drugoj ekipi na svetu, uz Nemačku, Tursku i Italiju. Imamo tešku grupu, a na ovakvom turniru je možda i bolje odmah se sastati sa najjačima, pa ih eventualno izbeći u nokaut fazi. Moglo je da bude i gore da je u grupu ušla i Rusija. Svi rivali su teški, ali naročito Srbija kao veoma jaka ekipa, vicešampion sveta", rekao je Garbahosa za španske medije.\nSelektor Nemačke Kris Fleming optimista je zbog domaćeg parketa, ali i činjenice da se legendarni Dirk Novicki vraća u reprezentaciju.\n"Bićemo u euforiji kao domaćini turnira", rekao je on, dok je kapiten Heiko Šafarcik bio šokiran.\n"Vau, treba prvo 'svariti' ovu informaciju o žrebu. Voleo bih da imamo malo lakše protivnike, ovo je veoma zahtevna grupa".\nSelektor Turske i trener Galatasaraja Ergin Ataman nije pominjao "orlove", samo Nemačku konkretno zbog Dirka Novickog.\n"Činjenica je, u najtežoj smo grupi, no imamo i mi jak tim, grupa je podjednako teška za sve, mnogo je potencijalnih osvajača medalja. Naravno, sve će biti jasnije i kada se vide timovi koji će se konkretno nadmetati, onda ćemo moći da diskutujemo. Naši doseljenici će doneti Turskoj prednost domaćeg terena, mi ćemo praktično ugostiti Nemačku. Tu je Dirk Novicki najvažnije ime, ali i mi imamo NBA asove, Ersana Iljasovu, Omera Ašika, možemo da se nadmećemo", poručio je Ataman.


Vesti online / Vesti / Srbija / Sve za potpise: Kad paketi hrane stignu na nepostojeću adresu\nSve za potpise: Kad paketi hrane stignu na nepostojeću adresu\nPredsednik Pokrajinskog odbora Pokreta socijalista (PS) Bojan Torbica izjavio je u sredu da Demokratska stranka podelom prehrambenih paketa pokušava da obezbedi potpise podrške za učešće na lokalnim izborima u opstini Bač. PS je došao do dokumentacije koja dokazuje da je Pokrajinska vlada, odnosno njena Kancelarija za inkluziju Roma, poslala 350 prehrambenih paketa nepostojećoj Kancelariji u Mesnoj zajednici Vajska u toj opštini.\nU politici cilj ne bira sredstva\n- Utvrdili smo da ni u jednoj opštini ne postoji opštinska Kancelarija za inkluziju Roma, a pogotovo ne u mesnim zajednicama, a paketi su poslati na adresu nepostojeće Kancelarije u Vajskoj, a na naznačenoj adresi - Ulica Pere Segedinca br. 12, stanuje Zoran Petrović, kandidat DS za odbornika u Skupštini opštine Bač koji se na listi te stranke nalazi na 5. mestu - rekao je Torbica.\nOn je naglasio da je Opštinska izborna komisija u Baču dva puta vraćala listu Demokratske stranke zbog uočenih nepravilnosti, a na kraju je i odbila tu listi iz istih razloga.\nPo Torbicinim rečima, interesantno je to da je Opštinska izborna komisija odluku o odbijanju liste DS donela 13. marta, a da je već dan kasnije, 14.marta, usledila podela prehrambenih paketa u Vojskoj i to u naselju gde pretežno žive pripadnici romske nacionalnosti.\n* Vučić do kolena u blatu: Prljava kampanja u mutnoj vodi\n- Pored toga što na adresi na koju je upućeno 350 prehrambenih paketa ne postoji nikakva Kancelarija za inkluziju Roma i što na toj adresi stanuje kandidat DS za opštinskog odbornika, zanimljivo je da je na prijemnici robe pečat Udruženja građana "Romkinje Bača" koje i nije iz Vajske već iz Selenče. Sve to ukazuje da se ne radi ni o kakvoj pomoći već o pokušaju da se na taj način prikupe potpisi koji DS-u nedostaju da bi upšte učestvovali na izborima - istakao je Torbica.\nKad se deli - tu je DS\nPredsednik Pokrajinskog odbora Pokreta socijalista javno je postavio pitanje predsedniku DS-a Bojanu Pajtiću i kandidatu te stranke za pokrajinskog premijera Miroslavu Vasinu da li, kako je rekao, "postoji mogućnost podele bilo čega u pokrajini, a da u to ne budu umešani članovi njihove stranke i da li iko u Vojvodini može dobiti bilo šta od humanitarne pomoći ili na konkursima koje raspisuje Pokrajinska vlada a da nije član DS-a".\n- Ovo je sraman čin kojim se nastavlja sunovrat Demokratske stranke i siguran sam da će 2016. godina biti poslednja godina u kojoj će DS biti bilo gde i bilo kada na vlasti na teritoriji republike Srbije - rekao je Torbica.\nOn je napomenuo da u opštini Bač Pokret socijalista na lokalne izbore ide samostalno, te da je ta stranka, posle Srpske napredne stranke, kao druga predala listu koja se usvojena i proglašena.\nSRBIJA Zašto je Borislav Stefanović rešio da postane Borko?\nSRBIJA Pajtić: Izbori nisu fer i pošteni


Iako je Stejt department poručio Kosovu i Srbiji da „nastave sa moratorijumom na pitanja priznavanja“, Radun smatra da time nije učinjeno ništa novo, već da Vašingotn želi da izbalansira politiku koja se vodi između Beograda i Prištine.\n„Najavljivalo se kroz kosovske medije da će u septembru Kosovo ponovo krenuti sa lobiranjem da bude nezavisna država u međunarodnim institucijama, tu mislim na UNESKO, Interpol, ali i na Ujedinjene nacije, jer bez toga nema priznanja, a kosovska nezavisnost je bez toga nedovršena i nije realizovana. Mislim da je cilj Vašingtonskog sporazuma da se zaustavi to lobiranje Kosova, ali i lobiranje Srbije na neke zemlje da povuku priznanje. Da ne postoji pritisak iz Vašingtona i Londona, veći broj zemalja bi povukao priznanje, jer je to priznanje došlo kao posledica lobiranja Vašingtona. Očekujem malo lobističke bitke između dva suprotstavljena lobija“, kazao je Radun u telefonskoj izjavi za RTV Kim.\nNjegov kolega sa Kosova Fatmir Šeholi je sličnog stava. Naglašava da će se nakon godišnjice Vašingtonskog sporazuma videti u kolikoj meri će akcije Prištine biti sprovedene.\n„Kosovo se i pre ove godišnjice spremalo za velike diplomatske radnje, u smislu realizovanja i priznavanja Kosova od mnogih drugih država koje to nisu učinile. Ostaje da se vidi u kolikoj meri će to postići. Nakon godišnjice ćemo videti kako će dalje biti realizovano sve to, ali je sigurno da Kosovo kreće ka novim priznanjima“, rekao je Šeholi.\nNeimenovani portparol Stejt departmenta je za Glas Amerike naveo i da će Sjedinjene Države „nastaviti saradnju sa Srbijom i Kosovom u ispunjavanju obaveza podržavajući cilj sveobuhvatne normalizacije njihovih odnosa“.\n„Ništa se ne menja odlukom Stejt departmenta da nastavi da sarađuje sa obe strane, to je neka realnost. Ali, postoji druga stvar, a to je da su se Albanci nadali da će se sa pobedom Bajdena usaglasiti politika prethodnih demokratskih administaracija koja je favorizovala albansku stranu naspram srpske. Međutim, došlo je do neke prirodne promene u američkoj poziciji, naravno, jer ona nije ono što je nekad bila. Ta izjava da će sarađivati sa obe strane, zapravo govori o nameri Vašingotna da izbalansira politiku prema Beogradu i Prištini. Priština, naravno, neće biti u lošoj poziciji, ali neće biti u istoj poziciji u kakvoj je bila prethodnih godina“, zaključio je Radun.\nŠeholi ističe da je Stejt department uvek bio za razvijenu saradnju sa Prištinom.\n„Stejt department je uvek sarađivao sa nama (Kosovom) i oni su uvek za dobro razvijenu formu ovog regionalnog aspekta saradnje. Mi se nadamo da će i oni i EU težiti da Zapadni Balkan bude podstaknut na ulazak u EU ali, isto tako, moramo rešiti pitanje dijaloga Kosova i Srbije“, zaključio je Šeholi.\nRadun i Šeholi se slažu sa ranijim ocenama da iz Vašingonskog sporazuma nije implementirano gotovo ništa.\n05.12.2021 U Srbiji još 41 smrtni ishod (83)


Pitanje položaja Roma jedno od ključnih za poglavlja 23 i 24\nBEOGRAD - Položaj pripadnika romske zajednice u kontekstu otvaranja pregovaračkih poglavlja 23 i 24, od neposrednog je značaja za ostvarivanje ljudskih i manjinskih prava i u tom smislu, pitanje položaja Roma jedno je od ključnih, rečeno je danas na panel diskusiji "Izazovi i zaštita ljudskih i manjinskih prava".\nProfesor na Pravnom fakultetu Univerziteta Union Saša Gajin rekao je da se po pravilu ta poglavlja prva otvaraju i poslednja zatvaraju, kao i da postoje četiri referentne tačke, čije bi ispunjavanje trebalo da obezbedi otvaranje poglavlja.\nObjasnio je da su dve od te četiri referentne tačke, zamišljene kao polazne osnove za otvaranje poglavlja 23 i 24 i odnose se na pravni i politički položaj Roma, a to su Strategija za socijalno uključivanje romske zajednice i Akcioni plan za unapređivanje pravnog položaja pripadnika nacionalnih manjina uopšte.\n"Treća referentna tačka je usvajanje zakona o besplatnoj pravnoj pomoći koja na direktan način omogućava 'pristup pravdi' i za pripadnike romske zajednice, a četvrta referentna tačka je usvajanje Zakona o zaštiti podataka o ličnosti. Za sada, nijedan od tih 'benčmarkova' nije ispunjen", rekao je Gajin.\nAmbasador Holandije u Srbiji Hendrik van den Dool naveo je da je u okviru pregovora o pristupanju EU koje je u toku i poglavlju 23, od Srbije je zatraženo da pripremi delikatan plan koji se odnosi na zaštitu nacionalnih manjina i to, kako je rekao, znači, učešće, koordinaciju i zajedničku odgovornost.\n"Holandija je rešena da štiti i promoviše ljudska i manjinska prava širom sveta, jer poštovanje tih prava takođe će pomoći da se podstakne razvoj i stabilnost, a to je svima u interesu", rekao je van den Dool.\nPredsednik Nacionalnog saveta Roma Vitomir Mihajlović rekao je da je njegov savet aktivno učestvovao u donošenju važnog strateškog dokumenta- druge Strategije za pripadnike romske nacionalne zajednice, da su u ekspertskom timu učestvovali i eksperti Romi, tako da je, kaže, 10-15 pripadnika romske zajednice direktno učestvovalo u izradi tog strateškog dokumenta.\n"To je vrlo važno, jer smo imali i dobar rezultat u donošenju dokumenta. Mi Romi smo upravo znali šta je to najbolje i u kom predviđenom roku se to može ostvariti. Imali smo razumevanje za sve probleme s kojima se država Srbija suočava i upravo naši zahtevi bili su umereni, s obzirom na to šta sve romska zajednica treba da ostvari, posebno u pogledu obrazovanja", rekao je Mihajlović.\nDodao je da su obrazovanje, stanovanje, zapošljavanje, zdravstveni i socijalni položaj Roma najbitnija pitanja i da su obuhvaćena Strategijom.\nNa panel diskusiji učestvovali su i direktorka Romskog informativnog centra iz Kragujevca Rozalija Ilić i menadžer tima za socijalno uključivanje i smanjivanje siromaštva Ivan Sekulović.\n« Građani na sajtu mogu da provere da li su u biračkom spisku Prosečna neto plata u decembru bila 51.485 dinara »


„Made in Serbia“ proizvodi na svim meridijanima › Made-in-Germany.rs\n„Made in Serbia“ proizvodi na svim meridijanima\nOdređeni proizvodi pod oznakom „Made in Serbia“ poznati su kupcima i izvan naših granica, ne samo na prostoru bivše Jugoslavije (SFRJ), već i u zapadnoj Evropi, Americi, Africi, Aziji i Australiji.\nSrpski brendovi omiljeni na Balkanu, ali i kod naše dijaspore širom sveta, svakako su „plazma“, „jafa“, „smoki“, „eurokrem“, „Knjaz Miloš“ ili „najlepše želje“. Na listi popularnih proizvoda nalaze se i pršuta, ajvar, kajmak, sir, rakija i maline.\nNekoliko proizvoda naše „Zastave oružja“ i dalje su veoma traženi u inostranstvu: „CZ 999 škorpion“, „E39“ i dalekometna puška „crna strela“, prenose „Večernje novosti“.\n– U veoma surovoj tržišnoj utakmici moguće je opstati samo sa ponudom proizvoda izuzetnog kvaliteta. Krajem osamdesetih godina „Zastava oružje“ je napravila pištolj „CZ99“, ali su sankcije omele njegov uspeh. Međutim, njegovi naslednici: „CZ999 škorpion“ i „EZ9“, u punoj meri su afirmisali brend „Zastava“, osvojvši američko tržište, gde je u poslednjih pet godina prodato preko 10.000 jedinica. Pored američkog tržišta, naše oružje stiže i u ostale delove sveta, pre svega na tržišta Bliskog istoka i zapadne Afrike, gde je u istom periodu prodato preko 30.000 jedinica, od čega 2.000 u „luks“ varijanti – kaže Rade Gromović, direktor ove kragujevačke kompanije.\nPo njegovim rečima, strane kupce osvojila je svojom pouzdanošću, efikasnošću i lakoćom rukovanja, i dalekometna antimaterijalna puška „crna strela“, koja poseduje atribute i snajperske puške.\n– U proizvodnom programu godišnje imamo blizu 80 različitih artikala, a time smo jedini svetski proizvođač koji je sa toliko različitih proizvoda u domenu proizvodnje lovačkog, sportskog i vojnog oružja. Na godišnjem nivou „Zastava“ proda oko 150.000 jedinica, od pištolja, karabina do mitraljeza, bacača granata i drugih proizvoda. Vrednost izvoza kreće se od 40-45 miliona dolara, a samo u Ameriku izvezemo lovačkog oružja u vrednosti oko 12 miliona dolara – navodi Gromović.\nČačanska varalica „ružno pače“ veoma je cenjena kod pecaroša širom sveta, pa preduzeće „Agli Dakling“ svoje veštačke mamce izvozi u 28 zemalja sveta! Od ukupne godišnje proizvodnje, čak 88 posto varalica za sportski ribolov odlazi u inostranstvo. U već čuvenom čačanskom preduzeću proizvodi se više od 1.200 vrsta mamaca, u zavisnosti od veličine modela i njegove dekoracije. Mesečno se proizvede i do 10.000 varalica, a kod nas se ovi proizvodi mogu kupiti samo od firme „Ribosport MM“ iz Užica.\n– Naš mamac je u svetu poznat više od dve decenije, kada je firma „Ružno pače“ radila u sklopu čačanskog „Grafoprometa“. Veliko iskustvo i godine testiranja dali su rezultat, a naši mamci postaju poznati širom sveta po neprevaziđenoj lovnosti. Najveći deo posla u proizvodnji ovih varalica je ručni rad, pa je tehnološki postupak procesa proizvodnje zaštićen patentom. Varalice nastaju od specijalne vrste drveta: južnoameričke balse ili afričkog žutog drveta sambe – objašnjava Dragan Filipović, suvlasnik „Agli Daklinga“ i dodaje da firma trenutno izvozi u Kanadu, Ameriku, Kolumbiju, Čile, Rusiju, Litvaniju, Estoniju, Ukrajinu, Slovačku, Italiju, Finsku, Nemačku, Holandiju i Japan.\n„DCS“ sistemi upravljanja\nZahvaljujući stalnom praćenju razvoja u oblasti sistema upravljanja, naučnici beogradskog instituta „Mihajlo Pupin“, zaposleni u preduzeću „Automatika“, obezbedili su dobru poziciju na svetskom tržištu, čak i u ozbiljnoj konkurenciji velikih stranih kompanija.\n– Radi se o kvalitetnim sistemima upravljanja, uređajima i softverima različitih tehnologija, koji zadovoljavaju visoke standarde, a mogu da se primenjuju od lokalnog nadzora do proizvodnje, prenosa i distribucije električne energije. Od 2001. godine naši „DCS“ sistemi upravljanja postavljeni su u oko 70 posto srpskih termoelektana i na svim agregatima hidroelektrana. Druga oblast u kojoj imamo svetske proizvode su sistemi za upravljanje saobraćajem odnosno za naplatu putarine. Veliko iskustvo u gradnji i održavanju ovih sistema omogućilo nam je da slične projekte realizujemo i u zemljama regiona i u Rusiji. Naši sistemi „naplaćuju“ putarinu na auto-putu Sarajevo – Zenica, a naći će se i na delu auto-puta u okolini Banjaluke. Sisteme za nadzor postavili smo u hidroelektranama „Višegrad“ i „Trebinje“. Osim toga, nadomak smo velikih poslova u Turskoj, Egiptu i Nigeriji, i to po sistemu „ključ u ruke“ – objašnjava mr Milenko Nikolić, direktor „IMP-Automatike“.\nNovosadska kompanija „Manual“, koja se specijalizovala za izradu predmeta od kože, odavno je osvojila svetsko tržište. Muške i ženske kožne torbe, kaiševi i neseseri, pronašli su kupce u svim republikama bivše SFRJ, ali i u Norveškoj, Češkoj, Švajcarskoj, Švedskoj, Nemačkoj, Australiji, Rusiji i Velikoj Britaniji.\n„Vrhunski srpski proizvod“\nPre neku godinu pokrenut je ambiciozan projekat „Vrhunski srpski proizvod“ (VSP), koji je trebalo da organizovano i uz pomoć države, prokrči put na svetsko tržište našim firmama koje prave kvalitetne proizvode iz bilo koje oblasti. Proizvodi bi morali da ispune niz uslova da bi postali vrhunski, a ideja je bila da se širom Evrope i Amerike otvore prodavnice sa srpskim asortimanom pod etiketom „Vrhunski srpski prozivod“. Jedan od pokretača ove inicijative Zoran Ilić, direktor kompanije „Biomelem“, ipak misli da se ne može govoriti o velikoj popularnosti naše robe široke potrošnje u svetu, već samo u regionu. Po njegovim rečima, srpski prozvođači su oslabljeni i iscrpljeni ratovima, sankcijama i lošom politikom ranijih vlada, koja nije štitila niti razvijala proizvodnju do svetske popularnosti.\n– Od ove vlade očekujem da podrži projekat „Vrhunski srpski proizvod“, preko kojeg bi se ušlo u kreiranje zajednikog globalno prepoznatljivog brenda. Da bi se to realizovalo potrebno je da se formira dugoročno javno privatno partnerstvo i da se svi VSP proizvođači kao ujedinjeni izvoznici stave u funkciju motora ili lokomotive privrednog razvoja – smatra Ilić.\nU izvozu Srbije najveće učešće za devet meseci ove godine imali su: drumska vozila sa 1.621,2 miliona USD, električne mašine i aparati sa 888,7 miliona USD, povrće i voće sa 551,6 miliona USD, žitarice i njihovi proizvodi sa 526,5 miliona USD i odevni predmeti sa 482,5 miliona USD. Izvoz ovih pet odseka činio je u posmatranom periodu 36,2 posto ukupnog izvoza.\nU Privrednoj komori Srbije navode da je najstabilniji rast izvoza u prvih devet meseci ove godine zabeležio sektor primarne poljoprivrede i lova od 21 posto, u odnosu na isti period prethodne godine. Devetomesečni izvoz ovog sektora iznosio je 660,8 miliona dolara, a suficit je 230,4 miliona dolara, dvostruko veći od prošlogodišnjeg. Značajan suficit ostvarile su i proizvodnja prehrambenih proizvoda sa 607,6 miliona dolara, proizvodnja električnih proizvoda sa 212,6 miliona dolara i odevnih predmeta sa 212,2 miliona dolara. Ubedljivo najznačajnije izvozne grane su proizvodnja motornih vozila i prikolica, sa učešćem u izvozu od 17,4 posto i proizvodnja prehrambenih proizvoda sa 11,3 posto učešća u ukupnom izvozu.\nSrpska hrana stiže u ruski „Metro“\nMarame „Maruška“ za ceo svet\n„Zlatiborac“ u Berlinu nagrađen za vrhunski kvalitet\n„Tesla tablet“ stigao u Crnu Goru\nOd MiG na 26/11/2014 / Industrija, Informatika, Tekstilna industrija, Zanatstvo / Ostavite komentar\nTraže se radnici za izgradnju „Južnog toka“\nSajam etno hrane i pića


Odbojkašice Gacka pobjednice međunarodnog turnira u Goraždu – Sport Centar Odbojkašice Gacka pobjednice međunarodnog turnira u Goraždu – Sport Centar\nOdbojkašice ŽOK Gacko pobjednice su 7. međunarodnog odbojkaškog turnira koji je održan u Goraždu. One su u finalu savladale domaću ekipu Goražda rezultatom 3:1.\nTreće mjesto osvojila je ekipa OK Sloboda iz Čačka koja je rezultatom 3:1 pobijedila ekipu OK Rudar iz Pljevalja.\nNajboljom igračicom turnira proglašena je Katarina Popović članica ŽOK Gacko.\nTradicionalni turnir u Goraždu prilika je za promociju odbojke, ali i uigravanje ekipa pred početak prvenstava te razmjenu iskustava.\nOdbojkašice Goražda takmiče se u Premijer ligi BiH koja starta 10. oktobra, a sedam dana ranije očekuje ih kup utakmica sa ekipom SOK Mostar.\nOve godine OK Goražde u sezonu ulazi u pojačanom sastavu s obzirom na to da se ekipi pridružila nova igračica na poziciji korektora Elma Karabegović, a cilj uprave i igračica je osigurati plasman u vrh tabele.\nOdbojkaška Premijer liga: Igračice Slobode u Mejdanu savladale Maglić iz Foče\nPovećali šansu za nastup u play-offu: Odbojkaši Slobode pobijedili ekipu Napretka\nAutor: FENA, mar 2, 2019\nDerbi u Mejdanu: Odbojkaši Lukavca u drami savladali Slobodu\nOdbojkašicama Slobode trofej u Ilijašu, spremne dočekuju nastavak sezone\nAutor: FENA, jan 20, 2019\nOdbojkašice Slobode večeras gošće ekipe Gacka


Faktor | Dodik udario na političko Sarajevo, ali zaboravio "sitnicu": U BiH trebali ući ruski vojnici, a ne humanitarci\nDodik udario na političko Sarajevo, ali zaboravio "sitnicu": U BiH trebali ući ruski vojnici, a ne humanitarci\nObjavljeno: 03.05.2020. u 18:41\nČlan Predsjedništva BiH Milorad Dodik izjavio je da je "humanitarni boravak ruskih stručnjaka za borbu protiv epidemije virusa korona koji se, prije svega, odnosio na rad na dezinfekciji prostora specijalnom opremom sa uređajima i vozilima koje su donijeli, bio pravovremen i od velike pomoći za Republiku Srpsku".\n- Reakcije na Čovićev poziv za pomoć upućen Ruskoj Federaciji je čista politizacija iza koje očigledno stoji konstantna rusofobija bošnjačkih političara koja se dugo vremena održava uz pomoć stranih suflera i lobija, zbog čega se, nažalost, i jesu usprotivili dolasku prijeko potrebne pomoći u Mostar - istakao je Dodik upitan da prokomentariše burne reakcije političkog Sarajeva na mogući dolazak ruskih stručnjaka u FBiH.\nČlan Predsjedništva je pojasnio da ruski stručnjaci sa sobom donose savremenu opremu koju nemaju firme koje se bave dezinfekcijom u BiH, a ni jedinice ABHO Oružanih snaga BiH, i njihov angažman bio bi od velike pomoći Mostaru.\nVEZANI TEKST- Nakon "ruskih stručnjaka" koji su došli na Dodikov poziv: UKC Banja Luka postao žarište koronavirusa\nOn je konstatovao da je veoma zanimljivo da su ruski stručnjaci bili potrebni mnogim zemljama pogođenim epidemijom virusa korona, koje su mnogo bogatije i opremljenije od BiH, i da je njihov dolazak naišao samo na dobrodošlicu.\n- Među njima se posebno ističe Italija gdje su ruski stručnjaci dočekani sa oduševljenjem. U mnogim zemljama ruski humanitarci su dobrodošli, osim u BiH gdje nisu poželjni - zaključio je Dodik.\nOno što je Dodik svjesno izbjegao kazati, jeste činjenica da Rusi koji su dolazili u entitet Republika Srpska, početkom aprila, u našu zemlju su ušli u skladu s Odlukom Vijeća ministara BiH da humanitarna pomoć i medicinski radnici iz drugih država mogu ulaziti u BiH i da su oni izuzeti odlukom o zabrani ulaska stranaca u našu zemlju. Tada, u dopisu Ambasade Ruske Federacije u BiH, što je jučer na svom Instagram profilu pojasnio ministar sigurnosti BiH Fahrudin Radončić, nije bilo navedeno da se radi o osoblju sa vojnim činovima i vojno-medicinskom opremom.\n- Međutim, drugi zahtjev, odnosno nota Ambasade Ruske Federacije u BiH prema MVP-u za ulazak istog konvoja i lica preko kopnene granice, ovog puta je sadržavala znatno detaljniji spisak vojno-tehničkih sredstava, imena i prezimena medicinskog tima, ali i njihove vojne činove! To je značilo da Ministarstvo vanjskih poslova BiH, za razliku od ranijeg slijetanja i dolaska u Banju Luku, to više nije moglo označiti humanitarnim djelovanjem. Potpuno normalno, zatražilo je postupanje Ministarstva odbrane BiH i Ministarstva sigurnosti BiH.Kao što je poznato, dva ministarstva predložila su Ministarstvu vanjskih poslova BiH - što je u skladu sa Zakonom - da sve, na odlučivanje, treba uputiti prema Predsjedništvu BiH. To je legalistički pristup u skladu s novonastalim spoznajama i okolnostima - zaključio je Radončić.\nDanas se oglasio i predsjedavajući Predsjedništva BiH Šefik Džaferović koji je kazao da Predsjedništvo BiH ne može odlučivati u ovom slučaju, jer nisu ispoštovane neophodne procedure.\n- Ne postoji ni stav Vijeća ministara, ni nadležnih ministarstava i drugih agencija koje moraju biti uključene u cijeli proces - kaže Džaferović.\nVEZANI TEKST- Komšić: Ruska jedinica nije trebala dolaziti u BiH, niti se treba opet vraćati\nŠto se tiče eventualne saradnje sa oružanim snagama drugih država i njihovog dolaska u BiH, Džaferović kaže da je zahvalan svima koji žele pomoći, ali se moraju ispoštovati procedure.\n- Ministarstvo odbrane BiH i nadležna ministarstava drugih država mogu postići bilateralni sporazum o saradnji, naravno uz koordinaciju sa EUFOR-om i odobrenje Predsjedništva BiH - istaknuo je Džaferović.\nDodaje kako, inače, ne vidi potrebu da se za dezinfekciju bolničkih ustanova u BiH anagažiraju oružane snage drugih država.\n- Oružane snage BiH imaju jedinicu koja je obučena za dezinfenciju i dekontaminaciju. Kao jedan od članova Predsjedništva u čijoj je to nadležnosti, spreman sam da u svakom trenutku dam odobrenje za upotrebu te jedinice u bilo kojem dijelu naše zemlje. Koliko sam upoznat, BiH raspolaže i sa dovoljnom količnom sredstava koja se koriste za dezinfekciju. BiH treba, prije svega, da se oslanja na vlastite resurse - kazao je Džaferović.\nMilorad Dodikčlan Predsjedništva BiHRusijakoronavirus\nPrvozaraženi Kladušanin: Rasim Kendić pobijedio koronu


Đokić: Za podsticaj zapošljavanja 25,5 miliona KM - INFORMACIJA JE KAPITAL - Capital.ba\nĐokić: Za podsticaj zapošljavanja 25,5 miliona KM\n09. apr. 2013. 18:06 Objavljeno u POSAO\nBANJALUKA, Ministar rada i boračko-invalidske zaštite Republike Srpske Petar Đokić istakao je danas da je Vlada Srpske usvojila Akcioni plan zapošljavanja kojim je za ovu godinu predviđen podsticaj zapošljavanju od 25,5 miliona KM koji će prioritetno biti plasiran u privredu.\nĐokić je u razgovoru sa predstavnicom UNICEF-a u BiH Florens Bauer naglasio da je potrebno uspostaviti intenzivniji dijalog različitih nivoa vlasti u BiH koji bi radili na jačanju poslovnog ambijenta, povećanju privredne aktivnosti i zapošljavanja, saopšteno je iz Biroa Vlade Srpske za odnose s javnošću.\n“Mladi su prepoznati kao ciljna grupa i u tom smislu nastojimo da ih obrazujemo, osposobimo i uposlimo u što većem broju”, rekao je Đokić i podsjetio da je kroz projekat zapošljavanja pripravnika u toku prošle godine posao dobilo oko 1.500 mladih.\nOn je prihvatio učešće na međunarodnoj konferenciji o socijalnoj zaštiti i inkluziji koja će biti organizovana u septembru u Sarajevu, s ciljem da se podrži proces reforme socijalne politike i definiše mapa puta za sektor socijalne zaštite i inkluzije u skladu sa strateškim okvirom “EU 2020”. Srna\nKljučne riječi: petar djokic, top, unicef, vazno, vlada rs\nĐokić: Prioritet akcioni plan zapošljavanja\nĐokić: Za povezivanje radnog staža 10 miliona KM\nIzmjena uredbe o boračkom dodatku\nĐokić: Moguće ostvariti pravo na penziju\nĐokić: Za zapošljavanje 20 miliona KM\nĐokić: Neće biti smjena u Javnom preduzeću “Šume RS”


Home / Lokalna samouprava / Grad Pirot i HELP obezbeđuju stručnu obuku za nezaposlene\nObjavio PV , 25.09.2016.\nU ponedeljak, 26. septembra 2016. godine u 11.30 časova u velikoj sali Grada Pirota, biće potpisani ugovori o stručnim obukama za nezaposlena lica sa evidencije Filijale Nacionalne službe za zapošljavanje u Pirotu u okviru projekta koji zajedno realizuju Grad Pirot i Help.\nHelp će u ponedeljak, 26. septembra 2016. godine u 11.30 časova u velikoj Sali Grada Pirota potpisati 37 ugovora sa nezaposlenim licima sa evidencije Filijale Nacionalne službe za zapošljavanje Pirot, u okviru projekta „Smanjenje siromaštva i unapređenje mogućnosti zapošljavanja marginalizovanih i ugroženih grupa stanovništva u Srbiji“.\nU naredna dva meseca, 37 nezaposlenih lica pohađaće obuke za rad na računaru (13), kozmetičare (4), viljuškariste (6), knjigovodstvo (10) i instaliranje video nadzora (4). Cilj dodatnog stručnog usavršavanja i obuka za nezaposlene je unapređenje znanja i veština nezaposlenih lica radi ostvarivanja lakšeg pristupa tržištu rada i povećanja mogućnosti zapošljavanja.\nO projektu “Smanjenje siromaštva”:\nProjekat “Smanjenje siromaštva i unapređenje mogućnosti zapošljavanja marginalizovanih i ugroženih grupa stanovništva u Srbiji” Help realizuje uz pomoć Nemačke vlade i ciljnih gradova i opština Niš, Pirot, Smederevo i Vranje. Ukupna vrednost projekta je 1.134.739,80 evra, a Grad Pirot, učestvuje u sufinansiranju 26 odsto od vrednosti direktnih troškova za individualne grantove, podršku kooperativa i obuka za nezaposlena lica.\n← Previous Story Poziv Grada da se javnost uključi u proces kreiranja budžeta\nNext Story → Besplatna obuka za 37 nezaposlenih


Bukurešt: Jasna evropska perspektiva važna za nastavak sprovođenja reformi | EUME\nNaslovnica Info Press info Bukurešt: Jasna evropska perspektiva važna za nastavak sprovođenja reformi\nBukurešt: Jasna evropska perspektiva važna za nastavak sprovođenja reformi\nMinistar evropskih poslova Aleksandar Andrija Pejović učestvovao je na šestom Bukureškom forumu koji je, u organizaciji Instituta Aspen i kancelarije njemačkog Maršalovog fonda u Rumuniji, održan u Bukureštu.\nU sklopu učešća na Forumu, ministar Pejović je govorio na panelu „Strategijsko oblikovanje i politike moći“ u okviru kojeg je bilo riječi o političkoj situaciji na Zapadnom Balkanu, odnosima između država, uticajima velikih sila i preplitanju različitih interesa, ali i zajedničkim ciljevima i perspektivama razvoja regiona.\nMinistar Pejović je istakao da je, zbog svoje geostrateške pozicije, region Zapadnog Balkana uvijek bio područje na kojem su se ukrštali uticaji i interesi različitih sila koji su uticali i na strategijske pravce pojedinih država, kao i na odnose u regionu. Naglasio je da je, tokom posljednje decenije, i pored značajnih unutrašnjih prilika i izazova s kojima se države regije suočavaju, primjetno da se sve zemlje, iako neujednačenim tempom, kreću naprijed, te da geopolitičko oblikovanje regiona u skladu s interesima i vrijednostima EU vodi dugoročnoj stabilnosti i postepenom ekonomskom razvoju ovog dijela Evrope. Ministar je ukazao na važnost održavanja jasne evropske perspektive, kroz veće angažovanje i podršku EU zemljama Zapadnog Balkana koja će osigurati uspješan nastavak reformi i oslabiti uticaje koji region vraćaju unazad.\nTokom posjete Bukureštu, ministar je imao odvojene sastanke s ministricom za evropske fondove Rumunije Rovanom Plumb, estonskim zamjenikom ministra za evropske poslove Matijem Masikasom, ministricom zaduženom za predstojeće predsjedavanje Bugarske EU Lilijanom Pavlovom i predsjednikom Instituta Aspen u Rumuniji Mirčeom Džoanom.\nPredmet razgovora s ministricom Plumb je bilo ispunjavanje obaveza u okviru 22. poglavlja, s fokusom na pripremu Crne Gore za korištenje strukturnih fondova EU. Imajući u vidu dobro iskustvo Rumunije iz korištenja evropskih fondova, ministarica Plumb je prenijela opredijeljenost te države da, kroz programe saradnje pruži podršku crnogorskim institucijama u pripremi za što uspješnije korištenje evropskih fondova koji će Crnoj Gori biti dostupni nakon stupanja u članstvo.\nTokom razgovora sa zamjenikom ministra Matijem Masikasom i ministricom Lilijanom Pavlovom je bilo riječi o planovima za otvaranje preostalih poglavlja, kao i radu na ispunjavanju uslova za njihovo postepeno zatvaranje. Sagovornici ministra Pejovića su prenijeli podršku aktuelnog, estonskog, i predstojećeg bugarskog predsjedništva da se, kroz intenziviranje pregovaračkog procesa doprinese dinamici pristupanja Crne Gore EU.


Tupajić se izjasnio da nije kriv za nepoštivanje suda - Klix.ba\nTupajić se izjasnio da nije kriv za nepoštivanje suda\n16.12.2011. u 16:17\nMilan Tupajić izjasnio se danas u Haškom tribunalu da nije kriv po optužnici koja ga tereti za nepoštovanje suda, jer se nije pojavio kao svjedok na suđenju bivšem predsjedniku Republike Srpske Radovanu Karadžiću.\nTupajić se odrekao prava da mu se optužni nalog pročita u sudnici, navodeći da je nalog razumio i da "nema potrebe da se čita".\nNa pitanje sudije O-Gon Kvona da li bi radije da se o krivici izjasni danas ili da iskoristi pravo da izjašnjavanje odloži za deset dana, Tupajić je odgovorio da želi danas da se izjasni.\nOn je rekao da i dalje stoji iza razloga koje je ranije navodio u vezi sa svojom odlukom, istakavši da "ne bi htio da pretresno vijeće stekne utisak da namjerno nije htio da se pojavi" pred sudom.\nAdvokat odbrane Judžin O'Saliven najavio je da će predati zahtjev da se optuženi pusti na slobodu do početka suđenja, budući da će zbog predstojeće sudske pauze pretres početi naredne godine.\nPretresno vijeće naknadno će odrediti datum suđenja i nakon toga donijeti presudu. Prema pravilniku Tribunala, ukoliko se optuženi proglasi krivim, najviša zaprijećena kazna je do 100.000 evra ili najviše sedam godina zatvora, a mogu biti izrečene obje kazne.\nTupajić se tereti da nije postupio po dva obavezujuća naloga prema kojima je trebalo da se pojavi kao svjedok na suđenju Karadžiću i nije naveo valjane razloge da se ne pojavi kao svjedok.\nU periodu na koji se odnosi optužnica protiv Karadžića, Tupajić je bio rukovodilac Kriznog štaba i predsjednik opštine Sokolac. On je uhapšen 13. decembra u BiH i juče prebačen u pritvorsku jedinicu UN u Sheveningenu.\nOptužni nalog protiv Tupajića izdat je kao povjerljiv 30. novembra i tereti ga za "svjesno i namjerno ometanje sprovođenja pravde, time što je odbio da postupi u skladu sa dva obavezujuća naloga".


pink.rs | MUP: Tokom noći 36 prekršaja, ubistvo u Bajmoku\nMUP: Tokom noći 36 prekršaja, ubistvo u Bajmoku\nU toku prošle noći, jedna osoba je ubijena u Bajmoku, a registrovana su 36 prekršaja iz oblasti javnog reda i mira.\nPolicijski savetnik Miroljub Kolarić iz Uprave policije, rekao je da su u ovih 36 prekršaja 22 osobe zadobile lakše telesne povrede. On je za Tanjug izjavio da je u Bajmoku, ispred jednog ugostiteljskog objekta, nakon rasprave, jedna osoba ispalila projektil i pogodila drugu osobu, koja je nakon ukazane lekarske pomoći podlegla povredama.\n-Tužilac je to kvalifikovao kao ubistvo, policija zna identitet izvršioca i trenutno se sprovode opsežne mere da se on pronađe i procesuira - rekao je Kolarić.\nPrema njegovim rečima, doček na otvorenom prostoru na području Srbije bio je organizovan u 34 mesta, gde je bilo prisutno oko 60.000 posetilaca, a najbrojnije je bilo ispred Skupštine Srbije u Beogradu i u Novom Sadu gde se okupilo oko 12.000 ljudi.\n-I pored više upućenih apela od strane ministarstva koji su se odnosili na prevenciju upotrebe pirotehničkih sredstava od nestručnog rukovanja i upotrebe, 25 osoba je zadobilo povrede - 10 punoletnih i 15 dece i maloletnih osoba - rekao je Kolarić dodajući da je 14 osoba zadobilo lake telesne povrede, pet lica teže, a za šest još nema kvalifikacije stepena povrede.\nHITNA POMOĆ: U toku noći u Beogradu dve saobraćajke, povređena jedna devojka\nKRVOPROLIĆE U JAKOVU: Mladić IZBODEN nožem\nPucnjava u tržnom centru - UBIJENE DVE OSOBE!


INTERVJU - ZORAN GAJIĆ: 'Biće još medalja, hoćemo punu Arenu' – Sport na dlanu\nINTERVJU – ZORAN GAJIĆ: ‘Biće još medalja, hoćemo punu Arenu’\n02/12/2018 redakcija Izdvajamo, Odbojka, Ostali sportovi 0\nU Beogradu je održan sedmi po redu Sajam sporta, pod sloganom „Put uspeha“, a tom prilikom razgovarali smo sa prvim čovekom Odbojkaškog saveza Srbije Zoranom Gajićem. Neizbežno pitanje na samom startu bilo je oko dobijanja organizacije Evropskog prvenstva 2021. godine u konkurenciji odbojkašica.\n– Mislim da je to veoma značajna stvar za naše ljubitelje odbojke koji će moći da vide uživo našu žensku reprezentaciju. Zahvaljujem se ministru sporta i predsedniku Srbije koji su nam izašli u susret da se ovako nešto 2021. godine desi. Ne treba zaboraviti da to nije nimalo jeftino i da je jedan veliki zahvat. Mi ćemo biti jedna od četiri zemlje domaćini s tim što mi imamo tu privilegiju da će kod nas biti mečeva od kvalifikacija do finalne utakmice sve u Beogradu i nadamo se da ćemo napuniti Arenu.\nArena je bila domaćin finala Svetske lige u odbojci, sigurno će i sada biti spektakl?\n– Ja sam ubeđen, sigurno da treba malo da poradimo na tome da se sala napuni naročito onda kada ne igra naša reprezentacija, ali iskren da budem očekujem u narednim takmičenjima da naša ženska reprezentacija isto zauzima vrlo visoka mesta, da donosi medalje i da to bude na neki način najbolja promocija i poziv navijačima da dođu u halu.\nMožda je jedan od poziva i ovaj Sajam sporta, kakav je vaš komentar na samu ovu organizaciju Sajma sporta, da li ste zadovoljni odzivom?\n– Mislim da je ideja fantastična i svi relevantni faktori, ministarstvo, savez sportova, Olimpijski komitet, sportski savezi, svi su uključeni ovde i jako je simpatično i vrlo interesantno jer smo svi na jednom mestu i mislim da je za navijače, za ljubitelje sporta jedinstvena prilika da dođu na jedno ovakvo mesto i da praktično mogu da vide sve naše trofejne saveze i bukvalno iz svakog sporta ponekog od reprezentativaca sadašnjeg ili bivšeg. Ovo je zaista jedinstvena prilika gde smo svi na jednom mestu. Mislim da će tek u budućnosti ovaj Sajam biti još interesantniji.\nNa kraju razgovora upitali smo gospodina Gajića, šta je lakše biti selektor reprezentacije ili predsednik saveza?\n– Sve nekako ima svoju specifiku, nije mi teško ni jedno ni drugo. Zadovoljstvo mi je i ono ranije što sam radio, a i ovo sada, pomažem ekipama, pomažem svima i na neki način me to čini srećnim.\nPoslušajte kompletan intervju klikom na ‘Play’ dugme ispod.\nTreća četvrtina odlučila pobednika derbija (FOTO, VIDEO)\nProdužena uspešna saradnja (FOTO, VIDEO)


AIESEC: Iskusi rad u multinacionalnoj kompaniji | Fakulteti\nNaš dugogodišnji globalni partner DHL, prepoznao je potencijal mladih ljudi i aktivno učestvuje u razvijanju studenata, pružajući im mogućnost rada u kompaniji. Kako se trudi da svojim korisnicima obezbedi što bolje uslove, kompanija intergriše znanja iz raznih oblasti. Ovaj pristup neguje i u odnosu sa svojim zaposlenima, što im omogućuje svestranost i prilagodiljivost novim uslovima.\nTrenutno imaju otvoreno mesto na poziciji Analitičara u sektoru tehnologije, u nemačkom gradu Bonu.\nRad kompanije se zasniva na sinergiji pet sektora, a ovu praksu konkretno organizuje sektor za tehnologiju. Imaju tri fokusa: razvoj sposobnosti, izgradnja zajednice i angažovanje korisnika kroz sektor tehnologije.\nPraktikant bi sarađivao sa više sektora i prikupljao i integrisao informacije kako bi izgradio što jasniju sliku i bio precizniji u svom radu. Opis posla glasi ukratko glasi: sprovođenje istraživanja radi unapređenja lanca snabdevanja, istraživanje ciljne grupe i podrška pri organizovanju dogođaja koji imaju za cilj da kompaniju približe korisnicima.\nPraksa traje između 36 i 48 nedelja, a mesečna plata iznosi 900€. Radno vreme je od od 9 do 17h, a dva dana mesečno su slobodna.\nDa biste se prijavili za praksu u okviru “Global Talent” programa neophodno je da ste student završnih godina ili postdiplomac do 29 godina starosti. Prosek ocena se ne uzima u obzir, što omogućuje većem broju zainteresovanih da se prijavi.\nPored opštih uslova, neophodno je napredno znanje engleskog jezika i “Microsoft” poslovnog modela, kao i sposobnost uspešnog i jasnog prenošenja ideja. Ako pored ovoga posedujete i veštine organizovanja timskog rada, znanja iz oblasti marketinga i prodaje, to Vas čini još podesnijim za ovu priliku.\nAIESEC je najvećna gobalna mreža studenata koja povezuje studente iz preko 120 zemalja sveta. Kroz organizovanje volonterskih i stručnih praksi i raznih projekata edukativnog karaktera, AIESEC teži da mlade osnaži i ukaže im na njihov ogromni potencijal za liderstvo.\nPrijavi se putem linka ili pogledaj kakve mogućnosti nose druge prakse – ovde.\nKonferencija GEDU 2016 - obrazovanje kadra za rad u industriji video-igara\nTAGS: global talentpraksastudenti


Uspješno održana VI međunarodna konferencija “Bezbjednost saobraćaja u lokalnoj zajednici” | Auto Milovanovic\nUspješno održana VI međunarodna konferencija “Bezbjednost saobraćaja u lokalnoj zajednici”\nPosted on Novembar 1, 2017\nMinistarstvo saobraćaja i veza Republike Srpske i Agencija za bezbjednost saobraćaja Republike Srpske 26. i 27. oktobra 2017. godine uspješno su organizovali VI Međunarodnu konferenciju “Bezbjednost saobraćaja u lokalnoj zajednici”.\nNa konferenciji je učestvovalo preko 280 stručnjaka iz oblasti bezbjednosti saobraćaja, predstavnika jedinica lokalne samouprave, predstavnika ministarstava u Vladi Republike Srpske, Agencije za bezbjednost saobraćaja Republike Srbije, Agencije za bezbjednost saobraćaja Republike Slovenije, AMS RS, predstavnika fakulteta i udruženja građana Republike Srpske kao i regiona. Ovogodišnjoj konferenciji je prisustvovao i predstavnik Evropskog savjeta za bezbjednost saobraćaja.\nPored predsjednika Narodne skupštine Nedeljka Čubrilovića, prisutne su pozdravili i uputili im riječi dobrodošlice ministar saobraćaja i veza Neđo Trninić, predsjednik organizacionog odbora konferencije, direktor Agencije za bezbjednost saobraćaja Milija Radović te predsjednik programskog odbora Krsto Lipovac.\nSkupu se obratio i predstavnik Evropskog savjeta za bezbjednost saobraćaja Laurences Atchison.\nNa konferenciji je prezentovano 55 stručnih radova. Ove godine, kao i predhodnih, podršku u radu i provođenju brojnih aktivnosti Agenciji i ostalim subjektima sistema bezbjednosti saobraćaja pružile su društveno odgovorne kompanije i preduzeća među kojima je i naša kompanija „Auto Milovanović“ d.o.o.


Izbori 2017: Saša Radulović danas posetio Dimitrovgrad -\nHomevestiIzbori 2017: Saša Radulović danas posetio Dimitrovgrad\nMarch 17, 2017 Dijana Jelenkov vesti 0\nU okviru predizborne kampanje Dimitrovgrad je danas posetio predsednički kandidat pokreta „Dosta je bilo“ Saša Radulović, koji je zajedno sa svojim timom podelio propagandni materijal i porazgovarao sa zainteresovanim građanima. Radulović je prethodno posetio i Niš, Aleksinac, Belu Palanku, Babušnicu i Pirot, a predstavljanje nastavlja i u Knjaževcu i Zaječaru.\nU izjavi za portal FAR Radulović je istakao da je u celini zadovoljan prijemom i u drugim gradovima koje je obišao i da su građani otvoreni i žele da razgovaraju, ali da se ipak oseća izvestan strah, a ljudi nikako ne žele pred kamere.\n„Ljudi uvek misle da je kod njih najgore, ali u stvari nije. Kada putujete po celoj Srbiji, vidite da je svuda isto: novčanici su prazni, ljudi jako teško žive, čak je došlo dotle da se zatvaraju u svoje kuće, ne izlaze napolje, zato što nemaju dovoljno novca da plate piće u kafani ili da sednu negde na ručak“, rekao je Radulović, podsećajući građane da je stanje u zemlji jako teško, ali da je 2. april prilika da se takvo stanje promeni.\nKada je reč o promenama koje su neophodne državi, Radulović obećava uvođenje reda u kome će se tačno znati ko šta radi, ukidanje partijskog zapošljavanja i stvaranje sistema u kome najbolji ljudi dolaze na čelo svih najvažnijih institucija, ukidanje „burazersko-partijske“ ekonomije koja razara društvo, uvođenje univerzalne socijalne zaštite za sve građane, kao i zdravstvene zaštite, te ukidanje, prema njegovim rečima, suludih subvencija stranim investitorima. Takođe, lider „Dosta je bilo“ najavljuje i „otvaranje“ medija, jer, kako je rekao, bez medija nema ni demokratije.\nNa pitanje koje mere planira da preduzme kada je u pitanju sprečavanje aktuelnog odliva mladih ljudi iz zemlje Radulović odgovara da se to ne može rešiti nekim određenim potezom.\n„Ono što nam je potrebno je jedno bazično uvođenje reda, ne bi li mladi dobili neku nadu da to što ostaju ovde ne znači da bacaju svoj život, već da će moći da napreduju, da rade ono zbog čega su se školovali i ono čime žele da se bave. To je sve vezano za ekonomsku situaciju, tako da, kad taj deo popravimo – a verujte, nije toliko teško – kad se uvede red, ja sam siguran da će i sama privreda krenuti napred i onda će se otvoriti mogućnosti za mlade ljude. Znam da će naši mladi ljudi, ako imaju mogućnosti u Srbiji, ako postoji nešto što ovde mogu da rade, ostati ovde“, izjavio je Radulović.\n„osta je bilo\nNa početku prolećnog dela prvenstva „Mladost“ iz Bosilegrada gostuje ekipi „Biljača”\nU Narodnoj biblioteci „Detko Petrov“ u Dimitrovgradu danas je otvorena izložba fotografija, nastala kao rezultat radionica na kojima su se mladi iz Dimitrovgrada upoznavali i družili sa svojim vršnjacima koji borave u ovdašnjem Prihvatno-tranzitnom centru. […]


Milion i po Amerikanaca prešlo na islam - N-UM.com\nIslam je u Americi prisutan još od 18. vijeka. Prema vjerodostojnim dokumentima, prvi musliman na tlu Sjedinjenih Američkih Država bio je Yuba Suleiman Diallo, Senegalac kojeg su trgovci robljem 1731. godine oteli i doveli u ropstvo u SAD. Historiju ćemo ostaviti za neku drugu priliku, naša priča o islamu u Sjedinjenim Američkim Državama seli se u 21. vijek, tačnije u vrijeme poslije 11. septembra. Prije nekoliko dana najmoćnija televizija na svijetu CNN objavila je prilog o prelasku Amerikanaca na islam nakon 11. septembra 2001. godine. Prema CNN-u, nakon 11. septembra u Sjedinjenim Američkim Državama veliki broj Amerikanaca prihvatio je islam.\nU sklopu spomenutog priloga objavljene su ispovijesti brojnih Amerikanaca koji navode da su tragajući za odgovorima o islamu nakon šokantnog napada na Ameriku 11. septembra 2001. godine dobili odgovore koji su ih uputili u islam. U kontekstu priče o islamu nakon 11. septembra, CNN navodi da danas u Sjedinjenim Američkim Državama ima oko 6 miliona muslimana od čega je milion Amerikanaca koji su prešli na islam. CNN nije iznio konkretne podatke o broju Amerikanaca koji su nakon 11. septembra 2001. godine prihvatili islam, zadržali su se na konstataciji da se radi o velikom broju Amerikanaca. Istom temom kao i CNN ovih dana bavila se još jedna ugledna američka televizija, riječ je o kanalu NBC News. Prema televiziji NBC News, 11. septembar 2001. godine veliki broj Amerikanaca želio je saznati više o islamu. Knjige i drugi pisani, audio i video materijali su tih dana bili veoma traženi širom Amerike.\nPovećano zanimanje za islam imalo je za posljedicu da su desetine hiljada Amerikanaca odlučile prihvatiti islam. NBC News navodi konkretnu brojku o broju Amerikanaca koji godišnje prihvataju islam: ”Nakon 11. septembra preko 20 hiljada Amerikanaca godišnje prihvati islam.” Također, NBC News navodi da, zahvaljujući rapidnom porastu broja muslimana posljednjih godina, danas u Sjedinjenim Američkim Državama ima između 7 i 8 miliona muslimana od kojih je veliki broj Amerikanaca koji su posljednjih godina prešli na islam.


Cvijanović: Samo u Sarajevu govore o sukobu\nTanjug 22. decembra 2021. 11:54\nBANJALUKA – Predsednica Republike Srpske Željka Cvijanović izjavila je danas da je ne interesuje ko, kako je rekla, „vršlja po zapisnicima Delegacije EU“ i istakla da je na sceni „najobičnija orkestrirana kampanja“ gde se, nakon histerije u političkom Sarajevu, specijalni rat prenosi na međunarodni teren.\n„Ko ‘vršlja’ po zapisnicima Delegacije EU i šta u njima piše ili ne piše, to me ne iteresuje. O tome neka oni brinu. Ali je receptura za manipulaciju i dizanje tenzija jasna. Ako je bilo gde evropski komesar Oliver Varhelji rekao da je Incko pokrenuo ovu krizu u BiH, onda samo mogu reći da on uopšte nije usamljen u toj tvrdnji, jer smo takvo mišljenje čuli od mnogih i evropskih i neevropskih zvaničnika“, rekla je Cvijanović.\nUpitana da komentariše pisanje britanskog Gardijana, da zvaničnici EU rade na „ispravljanju“ tzv. Inckovog zakona o Srebrenici da bi se sprečio eventualni sukob u BiH, Cvijanović je u izjavi za Srnu istakla da „svi oni znaju da je način nametanja tih zakonskih izmena suprotan evropskim i demokratskim principima i da to znači da samo fingiramo demokratiju u BiH“.\n„Takođe, svi govore da domaći akteri treba da donesu neke slične zakonske odredbe da bi se izbrisala još jedna nelegalna brljotina nekog visokog predstavnika“, rekla je Cvijanovićeva.\nTvrditi da je bilo koji evropski komesar odobrio sednicu Narodne skupštine Republike Srpske, naglasila je Cvijanović, obično je podmetanje i glupost.\n„O našim sednicama odlučuju institucije Republike Srpske, a ne evropski komesari. Međutim, ovde je reč o jednom širem napadačkom konceptu. I on je usmeren na Mađarsku, jer je ta zemlja zauzela objektivan i nepristrasan stav prema aktuelnoj krizi u BiH“, kazala je Cvijanović i dodala:\n„Činjenica da neko kaže da ne podržava sankcije za Milorada Dodika ili Republiku Srpsku je problem i za političko Sarajevo i za njihove pomagače u kontinuiranoj akciji širenja laži o stanju u BiH“.\nDodala je da bi u tom, kako je navela, destruktivnom Sarajevu rado birali vlasti i u Republici Srpskoj, i u zemljama okruženja, a sad vidimo da bi i smenjivali i imenovali evropske komesare.\n„Zato se tu i naglašava da je Varhelji blizak (Viktoru) Orbanu, a zaboga, Orban je rekao da će staviti veto u slučaju da se predlože sankcije za Dodika, pa je to dovoljno da se pokrene lanac manipulacije iz sarajevske trovačnice. Ovo je i u funkciji sprečavanja Orbana da dođe u najavljenu posetu BiH“, rekla je predsednica Srpske.\nPrema njenim rečima, ove ostale tvrdnje koje se odnose na neko navodno rasplamsavanje novog regionalnog sukoba ne treba posebno ni komenatrisati, jer je to već oprobani metod za privlačenje međunarodne pažnje.\n„Propustili su da primete da region priča o Otvorenom Balkanu i ekonomskom povezivanju, a samo u Sarajevu pričaju o nekom sukobu“, navela je Cvijanovićeva.\nRadman u Moskvi: HR očekuje rekordan broj ruskih turista\nZajednicke vezbe Rusije i Belorusije u februaru\nPorosenko se vratio u Ukrajinu, danas pred sudom


“BG metro” javno preduzeće sa najvećim platama u Srbiji — Novosti Plus\nNaslovna » “BG metro” javno preduzeće sa najvećim platama u Srbiji\n“BG metro” javno preduzeće sa najvećim platama u Srbiji\nMetro je za Beograđane samo pusta želja za sad, ali je za građane realnost da postoji javno preduzeće „Beogradski metro i voz“ koji bez pružanja bilo kakvih usluga ostvaruje prihode. Po podacima iz 2019. godine, ovo preduzeće sa 17 zaposlenih funkcioniše već dve godine, a prosečna plata iznosi oko 1.100 evra.\n“Logično bi bilo da žive od prevoza putnika i prodaje karata, ali pošto metro ne postoji, nema ni usluge koju oni prodaju, ali očito je da nekih prihoda ima i to sasvim solidnih. Ovo je izgleda javno preduzeće sa najvećim prosekom plata u Srbiji, jer ispade da je bruto plata negde oko 200.000, a neto veća od 1.135 evra. Ovo je verovatno jedin afirma koja više od 60 odsto ukupnih prihoda daje na isplatu plata zaposlenim”, kaže Ćulibrk za “Probudi se” na televiziji Nova S.\nMetro se planira od 1958., 2018. godine su karte za metro podeljene uoči gradskih izbora i dalje od toga se nije maklo. Radnici JKP “Beogradski metro i voz” nisu odgovarali na pitanja novinara “Probudi se”.


Djilas pitao Vučića o Kosovu, upozorio ga na nezadovoljstvo naroda i rukovanje epidemijom | Novinska agencija Beta\nPOLITIKA | 11.07.2020 16:45 > 11.07 16:45\nPredsednik Stranke slobode i pravde (SSP) Dragan Djilas upitao je danas u video-poruci predsednika Srbije Aleksandra Vučića šta je u ime Srbije rekao tokom razgovora o pitanju Kosova u Parizu.\n"Videli smo šta Albanci traže. A šta si ti tražio, šta si ti predložio sa kojim mandatom, sa kojom platformom? To nas interesuje", kazao je Djilas, prenela je SSP.\nDjilas je ocenio da je razlog za proteste gradjana u više gradova Srbije to što narod "ne prihvata više da ga prave budalom i ludima".\n"Govorio sam da ako ne bude dijaloga, ako se ne povučete nekoliko koraka nazad i ne počnete da pričate, da taj narod više niko neće moći da kontroliše", naglasio je Djilas.\nKazao je da je Aleksandar Vučić na demonstracije slao svoje ljude koji su izazivali incidente, zbog čega su nezadovoljni gradjani bili napadani.\nOsvrnuvši se na stanje zdravstva Srbije od početka epidemije korona virusa, Djilas je rekao da bolju opremu imaju pripadnici Žandarmerije, nego lekari koji bi trebalo da spasavaju zemlju.\nDjilas je ponovio predloge Saveza za Srbiju da država formira novi Krizni štab za borbu protiv epidemiju, sastavljen od stručnjaka, da nalogodavci prebijanja gradjana tokom protesta snose odgovornost, i da formira "tehnička vlada" koja će Srbiju "voditi kroz epidemiju".\n"Pa neka narod glasa kako misli da treba. To je jedini način da se smanje tenzije, da izbegnemo ove sukobe koji su svaki dan sve veći i veći", naglasio je Djilas.\nKomentarišući izjavu Vučića da su za skok zaraze u Srbiji uzrok protesti, Djilas je rekao da je to nemoguće zbog perioda inkubacije virusa, vremena potrebnog za javljanje simptoma, testiranje gradjana i objavljivanje tih rezultata testova.\nDjilas je rekao da to potvrdjuje i jučerašnji netačni navod Vučića da su protesti počeli pre pet dana, iako je prvi protest održan u utorak uveče.\nZa tešku epidemiološku sliku u Srbiji Djilas je optužio Vučića i kazao da su ljudi koji se pojavljuju ovih dana u evidenciji zaraženih i umrlih, infekciju virusom dobili na dan izbora, 21. juna ili naposredno pre toga datuma.\nO sinoćnim navodima da Vučića da nekoliko hiljada gradjana na protestima potencijalno širi korona virusa na više desetina hiljada ljudi, Djilas je rekao da 80 odsto gradjana na protestima nosi masku, ali je naveo da je na utakmici fudbalera Zrvene zvezde i Partizana 10. juna bilo 20.000 ljudi bez maski.\nPo toj matematici, dodao je Djilas, navijači sa te utakmice proširili su virus na 250.000 gradjana Srbije.\n"Ljudi su na utakmicu otišli verujući da je sve pod kontrolom, a ti i tvoji lekari ste rekli da je virus pobedjen", kazao je Djilas.


U novoj publikaciji, Izvršna kancelarija NALED-a daje pregled i kritički osvrt na najvažnije propise usvojene u drugom tromesečju 2020\nU novoj publikaciji, Izvršna kancelarija NALED-a daje pregled i kritički osvrt na najvažnije propise usvojene u drugom tromesečju 2020. Period II kvartala 2020. obeležila je ograničena regulatorna aktivnost, imajući u vidu vanredno stanje usled pandemije virusa COVID-19, kao i održavanje parlamentarnih republičkih, pokrajinskih i lokalnih izbora. Iako je opšti utisak da je u ovom periodu više propisa bilo u procesu pripreme, nego što je usvojenih, novi, odnosno izmenjeni propisi donose neke značajne novine.\nTako je Programom razvoja elektronske uprave 2020 – 2022. sa Akcionim planom predviđeno uvođenje 300 novih elektronskih usluga i servisa za građane i privredu koji će se razvijati u naredne dve godine. U oblasti imovine, stranke više neće morati da odlaze na šaltere RGZ, već će kompletan posao prenosa nepokretnosti obavljati u kancelariji javnog beležnika, što je uređeno Uredbom o uslovima izdavanja izvoda iz lista nepokretnosti i lista voda. Izmenom uredbe o raspodeli podsticaja u poljoprivredi i ruralnom razvoju u 2020. godini, umanjena su prvobitno planirana podsticajna sredstva usled potrebe da se budžetska sredstva preusmere na post-COVID-19 mere, a u oblasti zdravstva ukinuta je zabrana izvoza lekova iz Srbije, za koju je NALED u više navrata ukazivao da je potrebno preispitati, predlažući uvođenje transparentnog mehanizma za dobijanje dozvole za izvoz lekova, pre svega u zemlje regiona. Na kraju, Uredbom kojom se utvrđuje plan smanjenja ambalažnog otpada za period 2020-2024. predviđeno je povećanje stope reciklaže tako da do kraja 2024. godine 60% godišnje težine proizvedenog ambalažnog otpada bude reciklirano.\nKada je reč o preporukama iz Sive knjige, stupanjem na snagu Zakona o javnim nabavkama 1. jula 2020. rešena je preporuka o uspostavljanju elektronskog postupka javnih nabavki. Sve buduće nabavke moraće da budu realizovane u potpunosti elektronskim putem preko novog Portala javnih nabavki što znači da će svi učesnici u postupku imati dostupne informacije na samo jedan klik. Ovim Zakonom je delimično rešena preporuka koja se tiče omogućavanja da najniža cena ne bude jedini kriterijum u postupcima javnih nabavki za određene delatnosti, uvođenjem dodatnog kriterijuma dodele ‘’odnos cene i kvaliteta’’. Nažalost, tokom oba kvartala ove godine je propuštena prilika da se omogući postepena integracija javnog i privatnog sektora zdravstva, što je jedne od ključnih preporuka NALED-ove Sive knjige zdravstva, naročito u svetlu ograničenih kapaciteta javnih zdravstvenih ustanova u toku epidemije COVID-19.\nViše o regulatornim novinama iz drugog kvartala, možete pročitati u novom Kvartalnom izveštaju o status regulatornih reformi, koji je pripremio stručni tim Izvršne kancelarije NALED-a\nU novoj publikaciji, Izvršna kancelarija daje pregled i kritički osvrt...Pročitaj više